Meatball Stew Cara Swedish, Viral Hingga 389K Tontonan Di Facebook, Jom Cuba!

Jom kita ramai-ramai cuba resipi Meatball Stew cara orang Swedish. Hidangan ini menggabungkan kentang dan kuah gravy yang dimasak secara perlahan dalam periuk pressure cooker.
Cara penyediaannya ini sangatlah mudah. Cuma perlu menggunakan beberapa jenis bahan sahaja.
Baca juga: Resipi Salmon With Creamy Lemon Sauce, Mudah Dan Sedap!
Untuk versi halal, kita boleh guna daging kisar daging dan ayam. Jadi tak lari jauh dari resipi yang dikongsikan sendiri oleh Chef Selebriti iaitu Donal Skehan ini.
Perkongsian chef ini tular hingga meraih sehingga 12k likes, 429 komen dan 389k tontonan! Memang ramai yang ingin mencubanya.
Memang comfort food kalau buat untuk dinner atau tengah tak ada mood nak makan nasi. Hiks!

RESIPI MEATBALL STEW CARA SWEDISH

Tengok dari perkongsian chef ini pun dah buat kita terliurkan! Jom kita buat sendiri di rumah. Ini penulis olah sikit untuk korang cuba versi halal.
Bahan-bahan:

1 biji bawang besar –  potong dadu
1 ulas bawang putih – dikisar
350g daging kisar
350g ayam kisar
secubit garam
Secubit lada putih
100g serbuk roti
1 biji telur
Segenggam daun dill – dicincang halus
Segenggam daun parsley – dicincang halus
Butter
400g baby potato – dibelah dua

Bahan Sos:

2 sudu besar mentega
1 sudu besar tepung biasa
500ml stok daging lembu
krim 200ml

Bahan Hiasan:

Dill segar
Krim fraiche
Kacang hijau
Jem Lingonberry – optional

Cara-cara membuatnya:
1. Masukkan semua bahan ke dalam mangkuk, gaul hingga sebati dan bentukkanbentuk meatball kecil.
2. Masukkan butter ke dalam kuali dengan api sederhana dan goreng meatball hingga keperangan tetapi belum masak sepenuhnya. Goreng sedikit-sedikit supaya kuali tak penuh.
3. Pindahkan meatball ke dalam periuk pressure cooker dan masukkan jus sebanyak mungkin, sebelum dimasukkan ke dalam kentang.
4. Untuk membuat sos pula, cairkan butter dengan api perlahan dan masukkan tepung perlahan-lahan. Bila sebati, masukkan stok dan perlahan-lahan biarkan mendidih sambil terus dikacau. Tuangkan krim, gaul dan pindahkan ke dalam periuk perlahan.
5. Masukkan semua adunan ke dalam periuk pressure cooker kemudian biarkan ia masak selama 4 hingga 6 jam.
6. Hidangkan dengan taburan dill atau parsley segar, sebiji krim fraiche, sesudu kacang peas dan jem lingonberry jika ada. Siap untuk dimakan!

Menu ringkas dan sangat sesuai dihidang buat anak-anak. Lebih-lebih lagi musim cuti sekolah macam ni. Anak-anak bosan di rumah dan asyik nak makan je. Menu ini juga cukup mengenyangkan.
Selamat mencuba!
Video Penuh:

323342141_169425199137280_5657926895262439460_n


Media Prima Catat Peningkatan Untung Bersih 26 Peratus Pada Suku Pertama 2022

KUALA LUMPUR: Media Prima Bhd merekodkan keuntungan bersih RM5.2 juta pada suku pertama berakhir 31 Mac 2022, meningkat 26 peratus daripada RM4.2 juta pada suku sama tahun lalu (1QFY21).
Bagaimanapun, perolehan kumpulan menyusut sedikit sebanyak 3.0 peratus kepada RM247.5 juta berbanding RM254.5 juta yang dicatatkan pada suku sama tahun lalu.
Menurut syarikat media bersepadu itu dalam kenyataan hari ini, pendapatan Media Prima dibantu dengan peningkatan sebanyak 14 peratus dari perolehan pengiklanan, iaitu kepada RM174.4 juta bagi tempoh dikaji berbanding dengan RM152.3 juta pada 1QFY21.
Katanya, perkhidmatan pengiklanan kumpulan dipacu oleh Media Prima Omnia (Omnia), dengan strategi bersepadu yang memanfaatkan jenama-jenama popular Media Prima dan capaian yang tinggi, yang merentas pelbagai platform media.
Pengerusi Kumpulan Media Prima Bhd, Datuk Seri (Dr) Syed Hussian Aljunid (kiri) dan Pengarah Urusan Kumpulan Media Prima Bhd, Rafiq Razali.
“Perolehan pengiklanan dari keseluruhan segmen perniagaan kumpulan bertambah baik hasil sumbangan yang tinggi dari perniagaan penyiaran kumpulan,” katanya.
Pengerusi Kumpulan Media Prima, Datuk Seri (Dr) Syed Hussian Aljunid, berkata pihaknya amat berpuas hati dengan pencapaian bagi 1QFY22.
“Pencapaian ini telah disokong oleh hasil sumbangan perolehan pengiklanan yang amat tinggi merentas semua segmen perniagaan, menunjukkan bahawa kita telah mewujudkan strategi dan pasukan jualan yang berdaya saing di bawah Omnia.
“Kumpulan percaya dan yakin bahawa Omnia akan mendapat manfaat dari pembukaan semula ekonomi yang telah mendorong para pengiklan meningkatkan perbelanjaan pengiklanan mereka.
“Kita juga amat gembira dengan prestasi segmen penyiaran dan digital yang telah menyumbang dengan ketara kepada pendapatan keseluruhan kumpulan ini. Semua ini memberikan kita keyakinan bahawa kita sedang berada di posisi yang lebih kuat untuk memberi lebih banyak lagi sebagai syarikat media bersepadu,” katanya.
Tambah beliau, tanpa keadaan yang tidak dijangka, kumpulan kekal optimistik untuk prestasi pada suku-suku yang akan datang dan akan beriltizam untuk terus memberikan perkhidmatan yang luar biasa kepada semua pihak berkepentingan.
Sementara itu Pengarah Urusan Kumpulan Media Prima, Rafiq Razali, berkata kumpulan melangkah ke tahun 2022 dengan mencatatkan keuntungan pada suku pertama berikutan dengan prestasi positif pada tahun 2021, walaupun tempoh tinjauan ini merupakan tempoh yang secara amnya mencabar dari aspek kewangan.
“Ini membuktikan bahawa kumpulan akan kekal berdaya tahan walaupun dengan landskap media yang sering berubah dengan pantas. Namun begitu, dengan peningkatan cabaran dan persaingan akan terus berkembang, kita akan terus menyesuaikan dan melakukan pembaharuan untuk memastikan Media
Prima dapat memberikan yang terbaik kepada pengiklan, dan kepada 98 peratus isi rumah rakyat Malaysia yang kita santuni.
“Ini termasuk memposisikan semula perniagaan perdagangan kita untuk memanfaatkan semua kekuatan kita sebagai syarikat media bersepadu. Kami akan terus memanfaatkan semua platform media dan semua data yang sedia ada merentas perniagaan kami untuk memberikan pengalaman yang lebih baik untuk tiga juta pelanggan WOWSHOP.
“Sebagai pengeluar kandungan terbesar, kita akan terus menitikberatkan penciptaan kandungan, untuk memenuhi permintaan kandungan tempatan dari perkhidmatan penstriman global. Melangkah ke hadapan, matlamat kami adalah untuk mewujudkan lebih banyak sinergi di seluruh perniagaan kami untuk menampilkan nilai kami sebagai kumpulan media bersepadu terkemuka di Malaysia,” kataya.


Media Prima Kekal Prestasi Kukuh, Catat Keuntungan Lebih Tinggi RM20.8 Juta

Media Prima Bhd, kumpulan media bersepadu terbesar di Malaysia mencatatkan keuntungan selepas cukai RM20.8 juta bagi enam bulan berakhir 30 Jun 2022, meningkat 24 peratus berbanding RM16.8 juta dalam tempoh yang sama tahun sebelumnya.
Keuntungan bersih bagi suku kedua tahun kewangan dikaji meningkat sebanyak 23 peratus kepada RM15.6 juta daripada RM12.7 juta pada suku perbandingan.
Hasil pengiklanan dan jualan kandungan Media Prima terus menjadi penyumbang utama kepada prestasi kewangan keseluruhan, dengan peningkatan bagi semua perniagaan kumpulan.
Peningkatan hasil pengiklanan sebanyak sembilan peratus kepada RM370.5 juta pada enam bulan berakhir 30 Jun 2022 daripada RM341.1 juta pada tempoh sama 2021 dipacu oleh cabang penyelesaian media kumpulan, Media Prima Omnia.
Pengiklanan lumpulan diterajui oleh sumbangan yang lebih tinggi daripada segmen penyiaran yang diwakili oleh Rangkaian Televisyen Media Prima dan Media Prima Audio telah mencatatkan peningkatan hasil sebanyak 15 peratus kepada RM243.8 juta pada separuh pertama 2022 berbanding tempoh yang sama pada tahun sebelumnya.
Hasil daripada perniagaan digital Media Prima, REV Media Group, meningkat 15 peratus kepada RM47.9 juta.
Perniagaan pengiklanan luar rumah Media Prima, Big Tree, mencatatkan pertumbuhan hasil sebanyak 13 peratus kepada RM56 juta, mencerminkan pulangan secara beransur dalam permintaan untuk pengiklanan luar rumah.
Hasil jualan kandungan meningkat 39 peratus dalam tempoh semasa berikutan peningkatan permintaan bagi kandungan tempatan daripada penyedia perkhidmatan penstriman sedia ada dan baharu.
Pengerusi Kumpulan Media Prima, Datuk Seri Dr Syed Hussian Aljunid, berkata kumpulan berbesar hati untuk mencatatkan pertumbuhan yang menggalakkan dalam pengiklanan merentasi perniagaan pada enam bulan berakhir 30 Jun 2022 walaupun menghadapi cabaran ekonomi.
“Ini bukan sahaja menunjukkan pemulihan dalam perbelanjaan pengiklanan, ia juga mengesahkan bahawa Media Prima telah menjadi peneraju dalam industri media dan hiburan.
“Saluran televisyen kami kekal paling banyak ditonton di negara ini manakala jenama kami adalah sumber utama untuk kandungan berita dan hiburan dalam kalangan rakyat Malaysia. Melangkah ke hadapan, kami akan terus memperkukuh kelebihan daya saing ini,” katanya dalam satu kenyataan, semalam.
Pengerusi Kumpulan Media Prima, Datuk Seri Dr Syed Hussian Aljunid
Pengarah Urusan Kumpulan Media Prima, Rafiq Razali, berkata prestasi sepanjang enam bulan menunjukkan keupayaan kumpulan untuk memanfaatkan kekuatannya.
“Kami berbesar hati dengan sokongan yang berterusan daripada pelanggan dan kumpulan akan terus memperkukuh aliran pendapatan pengiklanan dan penciptaan kandungan kerana ini adalah pemacu strategik utama kami.
“Kami berharap dapat memberi lebih nilai kepada pelanggan serta menyampaikan kandungan berkualiti tinggi untuk semua rakyat Malaysia.
Pengarah Urusan Kumpulan Media Prima, Rafiq Razali
“Dengan ini, ditambah dengan pembaikan proses berterusan dan peningkatan kecekapan operasi akan menguatkan lagi kedudukan kumpulan daripada sebarang halangan pasaran bagi memasuki separuh kedua tahun kewangan,” katanya.


Media Prima Raih Keuntungan RM745.2 Juta Bagi Tempoh 9 Bulan

Media Prima Berhad kekal berdaya tahan dengan mencatatkan hasil RM745.2 juta dan RM27.0 juta keuntungan untuk sembilan bulan yang berakhir pada 30 September 2022.
Meda Prima Raih Peningkatan 15%
Secara kesuluruhannya, Media Prima mencatatkan peningkatan sebanyak 15% berbanding tahun lepas (tempoh terakhir 30 September 2021).
Anak syarikat penyelesaian pemasan, Media Prima Omnia pula catat peningkatan sebanyak 7% berbanding tempoh sebelumnya.

Penyiaran yang diwakili oleh Rangkaian Televisyen Media Prima dan Media Prima Audio turut merekodkan pertumbuhan hasil sebanyak 9% kepada RM355.1 juta berbanding RM326.0 juta pada tempoh sebelumnya.
Hasil jualan kandungan (content) juga meningkat 58% ke RM45.8 juta berbanding RM29.1 juta pada tempoh sebelumnya.
Rev Media Group Turut Catat Peningkatan
Anak syarikat digital kumpulan, REV Media Group turut mencatatkan kenaikan hasil sebanyak 11% dari RM66.6 ke RM73.8 juta.
Hasil dari segmen pengiklanan luar rumah kumpulan, Big Tree juga meningkat sebanyak 23% dalam tempoh kini berbanding sebelumnya, menunjukkan kenaikan permintaan untuk pengiklanan-luar-rumah.
Kumpulan juga melaporkan keputusannya untuk tiga bulan dalam tinjauan yang berakhir
pada 30 September 2022, merekodkan hasil RM237.2 juta dan Keuntungan Selepas Cukai sebanyak RM6.1 juta.
Hasil pengiklanan kumpulan juga meningkat 4% dalam suku tahun kini berbanding suku tahun sebelumnya yang berakhir pada 30 September 2021.
Raih Jumlah Tontonan Paling Tinggi
Rangkaian Televisyen Media Prima kekal sebagai rangkaian televisyen yang paling tinggi jumlah tontonan, merangkum lebih daripada 39 peratus audiens televisyen Malaysia pada masa kini, menunjukkan peningkatan sebanyak tujuh peratus berbanding tempoh sebelumnya.
TV3 terus menjadi saluran televisyen yang paling ditonton di Malaysia, dengan 25 peratus perkongsian audiens.
Kumpulan komited untuk membawa masuk program yang terbaik untuk penonton Malaysia, menerusi kolaborasi bersama Hunan Broadcasting System, salah satu rangkaian televisyen terkemuka di negara China, untuk bersama-sama menghasilkan dan menyiarkan kandungan yang dihasilkan oleh Hunan di 8TV.
Pada September 2022, REV Media Group telah memperoleh hak milik intelek Tantannews, portal berita sosial popular berbahasa Cina daripada Monster Scape Sdn Bhd, untuk mengembang dan menguatkan capaian dalam kalangan komuniti berbahasa Cina atas talian.
Ini akan memacu perkembangan rangkaian bahasa Cina REV Media Group, termasuk jenama popular seperti ViralCham, Rojaklah, 8TV dan 8FM.

Pengerusi Kumpulan, Datuk Seri Dr Syed Hussian Aljunid, berkata prestasi kewangan Media Prima mencerminkan landskap operasi dinamik yang sedang dihadapi oleh kumpulan.
“Namun begitu, kami mencatatkan hasil yang memberangsangkan, merekodkan keuntungan suku tahunan yang berturut-turut sambil mengekalkan posisi teratas merentasi semua perniagaan.
“Sebagai kumpulan media terkemuka, kami akan kekal optimistik bagi tempoh mencabar yang akan datang. Kami akan fokus untuk menambah baik kecekapan dalaman dan meneliti kos operasi kumpulan,” katanya dalam satu kenyataan.

Pengarah Urusan Kumpulan Media Prima, Rafiq Razali, berkata: “Kami berpuas hati dengan sumbangan hasil pengiklanan yang terus mencatatkan pertumbuhan, justeru, mencerminkan populariti jenama kami dalam kalangan pengiklan.
“Namun begitu, pemerhatian kami menunjukkan bahawa kumpulan sedang berhadapan dengan sentimen pengguna yang tidak menentu serta peningkatan persaingan tempatan dan global yang menjejaskan hasil bukan-pengiklanan.

“Kami akan menggunakan kemampuan kami untuk terus maju. Dengan kepelbagaian data di beberapa platform media, kami dapat memanfaatkan kekuatan masing-masing untuk penilaian yang lebih baik, mendapatkan lebih banyak pendengar, pembaca serta meluaskan capaian digital di masa akan datang.”


Media Prima Terus Cemerlang, Raih Tiga Anugerah Di Asian Academy Creative Awards 2022

Rangkaian Televisyen Media Prima (RTMP) mengungguli tiga anugerah pada peringkat nasional Asian Academy Creative Awards (AACA) 2022 yang telah diumumkan baru-baru ini menerusi Tinta Syurga (TV3), 999 ‘Jenayah Banjir’ (TV3) dan ‘My Dream, My Wish’ (8TV).
Tinta Syurga, Asian Academy Creative Award 2022

Dokumentari istimewa Nuzul Al-Quran yang bertajuk Tinta Syurga telah diumumkan sebagai pemenang anugerah Asian Academy Creative Award 2022 di bawah kategori Best Documentary Programme (One-Off). Tinta Syurga juga telah tercalon dalam kategori Goddess of Creativity Award. Tinta Syurga adalah sebuah dokumentari menceritakan tentang misi menghasilkan mushaf (naskhah Al-quran bertulis tangan) untuk percetakan Al-Quran di Malaysia. Sebelum Al-Quran dicetak, kerja-kerja penyalinan Al-Quran dilakukan secara manual dengan tangan menulis di atas manuskrip bersaiz A1.
999, Best Current Affairs Programme

Program yang mengisahkan tentang jenayah, 999 telah memenangi anugerah Best Current Affairs Programme or Series di Asian Academy Creative Award 2022. Program 999 menerusi episod ‘Jenayah Banjir’ berjaya meraih perhatian ramai dengan paparan kejadian-kejadian jenayah yang berlaku ketika banjir besar melanda Taman Sri Muda, Shah Alam pada akhir tahun lalu. Beberapa premis telah dipecah masuk dan ada juga cubaan merompak mesin ATM sekaligus menyebabkan banyak kerosakan harta benda sekitar tempat kejadian. Di dalam kesempitan ini juga ada yang mengambil kesempatan atas mangsa-mangsa banjir dengan melarikan kereta yang terkandas dalam banjir di samping pelbagai kejadian lain yang berlaku ketika banjir teruk melanda di kawasan yang tidak dijangka ini.
“My Dream, My Wish”, Best Single Drama/Telemovie/Anthology Episode

Manakala, “My Dream, My Wish”, terbitan 8TV turut meraih anugerah Best Single Drama/Telemovie/Anthology Episode. Telefilem ini mengisahkan tentang seorang graduan bernama Chang Yong yang menganggur ketika pandemik dan berazam untuk memenuhi hasrat terakhir bapanya dengan menceburi perniagaan membuat pau yang dimiliki oleh keluarganya. Sepanjang pengalaman dan perjalanan dengan mendiang ayahnya yang masih muncul dalam dunia realiti, Chang Yong belajar bagaimana untuk menjadi orang yang lebih bertanggungjawab dan mendekatkan diri dengan ibu dan kakaknya.
Tahniah kepada penerbitan krew Tinta Syurga (TV3), 999 ‘Jenayah Banjir’ (TV3) dan ‘My Dream, My Wish’ (8TV) yang berjaya mewakili Malaysia pada peringkat nasional Asian Academy Creative Awards (AACA) 2022.
Layak bersaing dengan lebih 10 buah negara Asia Pasifik
Secara tidak langsung, kemenangan ini terus melayakkan Rangkaian Televisyen Media Prima untuk bersaing dengan program-program dari lebih 10 buah negara Asia Pasifik pada malam Grand Awards and Gala Finals yang bakal diadakan pada 7 dan 8 Disember ini di Singapura.


Anda yang kini berada di Johor Bahru teringinkan mee celup yang sedap? Haa anda telah datang ke tempat yang betul.
Sebuah akaun di Twitter @visitjohor_ ada berkongsi satu tempat makan yang menjual makanan thai yang sedap. Keistimewaan mereka sudah tentulah mee celup yang menjadi tarikan pelanggan di sini.
Selain itu, mereka juga ada menyediakan beberapa jenis makanan lain yang boleh anda cuba. Memang tak rugilah kalau anda datang ke sini.
Mee Celup Ala-Ala Thai Di Johor Bahru, Anda Wajib Cuba:
” Siapa yang teringin nk layan Mee Celup ala Thai kat JB ni, korang wajib pergi Wani Mee Celup Kg Melayu Majidee ”
” Macam-macam mee korang boleh pilih mcm maggi, bihun, & kuetiau. Lepas tu level pedas pon boleh adjust sendiri ikut selera masing masing, tambah je topping yang atas meja tu ”

Nampak menarik kan? Haa untuk mee celup, anda boleh memilih jenis mee yang ada mahu. Mereka akan memberi pilihan sama ada mee, kuetiaw dan juga bihun. Untuk level kepedasa pula, anda boleh memilih level kepedasan yang anda mahu.
Selain itu, ramai juga yang suka dengan Som Tam mereka tau. Dan yang bestnya keropok lekor di sini juga sangatlah sedap dan murah!
“ Wow, mesti mantap lahhhh “
“ Tak lengkap lah menu ala Thai kalau takde Som Tam, nak lagi best order keropok lekor serendah RM3 pon ada. Sure balik rumah pon mesti terbayang. Apa lagi, malam ni menu mee celup lahhh! ”

Jadi orang Johor, anda tunggu lagi apa lagi? Jom la serbu kedai ni!
Alamat: Jalan Bunga Ros, Kampung Dato Sulaiman Menteri, Johor Bahru
Waktu Beroperasi: 11:00 Pagi – 12:00 Malam
Hubungi: 017-7167034


Mee Kangkung Ala Masakan Betawi, Menu Berkuah Sedap dan Manis Wajib Cuba!
Mee kangkung ialah mee sup sayur Indonesia dengan kangkung, biasanya dihidangkan bersama bebola daging dan cendawan. Ia adalah keistimewaan masakan Betawi, Indonesia.
Hidangan ini adalah sup pekat berwarna gelap, diperbuat daripada sup ayam atau daging lembu, yang pekat dengan ubi kayu, diperisakan dengan rempah ratus dan dicampur dengan bawang putih dan kicap manis.
Baca juga: Tip Masak Mee Goreng Sedap, Kena Tuang Sedikit BAHAN Ini
Jom ikuti resipi dari perkongsian Cik Puan Wita Lawin yang sudi berkongsi di laman Facebook. Memang nampak menyelerakan untuk dicuba.

RESIPI MEE KANGKUNG ALA MASAKAN BETAWI

Bahan rebusan udang:

200g kepala dan kulit udang segar
4 liter air

Bahan-bahan kuah:

1kg isi ayam dipotong dadu
500g cendawan butang
1 keping halia dihiris nipis
10 biji bawang merah, puri
7 ulas bawang putih, ditumbuk
Garam secukup rasa
1 sudu kecil lada tanah
5 sudu besar sos tiram
7 sudu besar kicap manis
2 sudu besar kicap
2 sudu besar sos ikan
2 sudu besar minyak bijan
3 sudu besar bawang goreng
5 ulas bawang hijau dihiris nipis
5 sudu besar tepung jagung
Minyak masak untuk menumis

Bahan isi:

Mee hokkien / Mee lidi
Kangkung
Tauge

Cara-cara penyediaan:
1. Rebus air rebusan udang yang dipegang dengan api sederhana selama 1 jam, kemudian keluarkan kulit udang dan kepala udang yang digunakan untuk membuat air rebusannya.
2. Panaskan kuali, tumis bawang putih dan bawang merah yang telah dihancurkan, masukkan ayam potong dadu dan halia yang dihiris.
3. Masukkan cendawan setelah ayam bertukar keputihan, masukkan cendawan. Kacau hingga sebati.
4. Masukkan lada sulah, garam, sos tiram, kicap, kicap dan sos ikan. kacau hingga sebati.
5. Masukkan daun bawang, kacau rata. Setelah sekata masukkan adunan ke dalam rebusan udang yang telah dibuat.
6. Masak dengan api perlahan selama 30-60 minit sehingga ayam dan cendawan mengeluarkan jusnya.
7. Masukkan tepung jagung yang telah dilarutkan dalam air, kacau rata. Masukkan bawang goreng dan minyak bijan.
8. Mee sup kangkung sedia untuk digunakan
Cara menghidangkan:

Susun mee yang telah direbus dengan topping kangkung dan taugeh. siram dengan mee sup kangkung. Taburkan dengan bawang goreng.

Nota tambahan:

Mee kangkung sedap dimakan dengan titisan air limau purut.
Masukkan sos cili api merah yang telah direbus kemudian ditumbuk atau dikisar.
Lebih bagus lagi jika ada telur puyuh yang selepas mendidih dikupas dan dimasukkan ke dalam kuah yang telah diproses.
Kalau nak kuah tanpa udang dan nak guna udang kering pun boleh, tapi kanak-kanak tak berapa suka udang kering sebab baunya agak kuat.

Selamat mencuba!
Baca juga: Cara Buat Mee Kuning ‘Homemade’, Lagi Kenyal Dan Jimat!


Mee Sanggul Goreng Basah, ‘Auto’ Bertambah-tambah Dibuatnya!

Pernah cuba Mee Sanggul? Memang sedap tau! Tapi agak sukar nak jumpa hidangan ini di kedai. Kalau ada jual, memang ‘rare’ lah!
Hidangan ini agak popular di negeri belah utara iaitu Perak, Pulau Pinang dan Kedah. Jadi memang agak susah nak jumpa bila duduk di tempat lain. Kena beli borong baru puas hati nak masak bila-bila.
Kalau ada mi ini di rumah, kerja memasak pun jadi senang. Boleh disimpan lama kerana mi ini adalah jenis mi kering. Jadi bila-bila nak makan, tinggal masak je.
Baca juga: Cara Buat Mee Kuning ‘Homemade’, Lagi Kenyal Dan Jimat!
Teksturnya pula nipis dan lembut. Ramai yang suka mi sanggul kerana lebih sedap daripada mi kuning biasa. Sangat sesuai dihidangkan untuk sarapan ataupun minum petang. Tapi kalau yang jenis bujang
Jom cuba resipi dari perkongsian dari Nurul Ateekah di Facebook ini. Resipinya ini trending kerana mendapat 3k tanda suka, 384 komen serta 3.5 perkongsian. Fuhh! memang ada ramai penggemarnya termasuklah min. Hiks!

RESIPI MEE SANGGUL GORENG BASAH
Portion hidangan: 2-4 orang

Bahan-bahan:

2  paket mi sanggul (direbus @ rendam sehingga lembut dan toskan )

Udang (dicuci bersih)

4 biji telur

4 ulas bawang putih (dikatok)

1 biji Tomato (belah 4)

Kucai

Taugeh

7 sudu besar cili kisar

4 sudu besar sos tiram

4 sudu besar sos cili

4 sudu besar sos tomato

Kicap Manis

Garam

Cara-caranya:
1. Panaskan minyak , tumis bawang putih sehingga sedikit keperangan.

2 . Kemudian , masukkan cili kisar dan masak sehingga pecah minyak.

3. Masukkan udang . Gaulkan dan biarkan sehingga udang masak.

4. Masukkan sos tiram , sos cili , sos tomato , kicap manis dan serbuk perasa. Gaulkan sekata.

5. Masukkan tomato, dan pecahkan telur didalam kuali. Gaulkan.

6. Masukkan mi sanggul, taugeh dan kucai . Gaulkan kesemuanya sehingga sekata dan biarkan masak seketika .

7. Angkat dan siap untuk dihidang.

Mudah je kan! Cara memasaknya sama sahaja macam menggoreng mi kuning. Anak-anak mesti suka lah mi sanggul goreng basah ini. Tak pandang mi kuning dah lepas ni. Selamat mencuba!

Baca juga: Tip Masak Mee Goreng Sedap, Kena Tuang Sedikit BAHAN Ini


Mee Tepung Chinese Style, Uli Sendiri Guna 4 BAHAN Ini.
Resipi mee tepung chinese style merupakan hidangan yang paling mudah dibuat. Sesuai buat mereka yang tidak sihat, orang tua dan juga kanak-kanak. Hidangan ini juga dikatakan berkhasiat, lembut, sedap dan cukup mengenyangkan.
Baca juga: Mee Kangkung Ala Masakan Betawi, Menu Berkuah Sedap dan Manis Wajib Cuba!
Sesetengah orang mungkin menggenali resepi ini dengan nama pan mee. Yang mana meenya juga akan dibuat dan diuli sendiri menggunakan tepung gandum. Tepung gandum perlu diuli bersama bahan-bahan lain sehingga menjadi doh yang lembut.
Jom ikuti resipi dari perkongsian Cik Puan Noniey Niey ini.

RESIPI MEE TEPUNG

Bahan mee:

1 1/2 cawan tepung gandum
1 biji telur
Garam
Air

Bahan kuah sup:

Sedikit ikan bilis/ 2 kiub ikan bilis
Separuh bawang holland
Bawang putih (ikut citarasa)
Isi ayam

Bahan hiasan:

Tofu ikan
Fishball
Daun cekuk manis/ apa saja jenis sayur yang anda suka
Bawang goreng
Cili potong + kicap
Ikan bilis goreng

Cara-cara membuat:
1. Rebus semua bahan kuah sup sehingga mendidih.
2. Kemudian, sediakan mee. Satukan semua bahan untuk mee dan uli sehingga menjadi doh yang lembut.
3. Biarkan seketika dan carik-carikkan ikut saiz yang anda suka. Boleh dicanai dan dipotong-potong untuk mendapatkan tekstur yang cantik.
4. Seterusnya, masukkan doh tepung yang telah dicarik-carik tadi ke dalam kuah sup. Rebus sehingga masak.
5. Masukkan semua bahan hiasan satu persatu dan siap untuk dihidang!

Selamat mencuba!
Baca juga: Dry Chilli Pan Mee, Lelaki Ini Kongsi Cara Sedap Masak, Ikut Resipi Di Sini


Jom Masak ‘Mee Udang Penang Mari’ Ikut Resipi Mak, Sedap Tak Terkata!

Teringin nak makan Mee Udang yang sedap?  Saudara Muhsein Muh ada kongsikan resipi Mee Udang Periuk dari Penang hasil resipi dari ibunya.
Resipi ringkas sahaja tapi lihatlah kuahnya, sangat membuka selera. Sesuai untuk sajian 6-8 orang. Jom cuba!
Resipi Mee Udang Periuk Penang
Bahan-bahan:

1 genggam cili kering
2 biji ubi keledek merah – rebus terlebih dahulu
2 biji ubi kentang – rebus terlebih dahulu
1/2 genggam kacang tanah
Udang segar secukupnya – untuk kisar dan dimasukkan ke dalam kuah
1 biji bawang merah besar – kisar halus
3 ulas bawang putih – kisar halus
Sos tiram secukupnya
1 tangkai daun sup
1 biji tomato
Garam, gula dan perasa secukupnya

Bahan-bahan lain:

1 paket mi kuning
Tauhu – digoreng
Bawang goreng
Tauge dan telur rebus
Limau kasturi

Cara memasak:

Kisar cili kering bersama isi udang dengan secukupnya. Jika mahu kisar udang bersama kulit dan kepalanya, kisar secara berasingan, tapis dan barulah dicampur bersama kisaran cili.
Seterusnya kisar pula ubi keledek merah, ubi kentang dan juga kacang tanah.
Panaskan minyak masak dan tumis bawang merah dan bawang putih hingga wangi.
Masukkan kesemua bahan-bahan kisar dan juga air. Sebatikan.
Bila kuah mula mendidih, masukkan sos tiram, daun sup dan hirisan tomato. Masak lagi hingga sekata.
Perasakan dengan garam, gula dan juga perasa dengan secukupnya.
Akhir sekali, masukkan udang. Biar hingga udang masak sepenuhnya.

Angkat kuah dan hidangkan bersama mi dan juga bahan-bahan sampingan yang lain.

Kredit: Muhsien Muh
Baca juga: Tips Buat Roti Goreng Sardin Yang ‘Rangup’, Kena Perah Sedikit Asam Limau


Meh Ikut Resepi Potato Chips Rangup, Jimat Tak Payah Beli Dah

Sambil layan Netflix mengunyah potato chips, memang heaven!
Sekarang anda dah tak perlu susah payah beli lagi potato chips, buat sendiri saja memang berbaloi.
Seorang warganet baik hati telah berkongsi resepi kentang goreng paling rangup dan senang di media sosial dan menjadi tular.
Rata-rata berpuas hati dengan resepi yang dikongsikan dan rasanya memang macam produk kedai.

Baca Juga: Resepi Loaded Potato Bowl Ala KFC, Lagi Puas Dapat Makan Banyak!

Jika dibeli di luar, sebungkus potato chip rasa sikit sangat dan rasa tak puas makan kan? Jadi, apa kata kita cuba resipi ini.

Kentang Goreng Rangup ( Potato Chip)
Bahan-bahan:
3 biji kentang
2 sudu makan cuka
500ml air
Sedikit penrencah maggi kari
Sedikit penrencah pasti sedap Knorr
Minyak untuk menggoreng
Cara nak buat potato chip:
1. Hiris kentang nipis-nipis menggunakan pisah kupas buah.
2. Didihkan air bersama cuka terlebih dahulu. Kemudian masukkan hirisan kentang tadi. Perlahankan api, biarkan selama 3 minit.
3. Angkat dan cuci kentang tersebut dan toskan sebelum menggoreng.
4. Tabur sedikit perencah maggi kari dan perencah sedap Knorr atau apa-apa yang anda suka ikut tekak sendiri. (sebagai perasa)
Kacang je kan. Selamat mencuba semua!

Sumber: Inspirasi Resepi


Meja Makan Anda Mesti Lebih Berseri Dengan 4 Resepi Kuih ‘Warna-Warni’ PLANTA Ni!

Dah tiba masanya untuk kita semua menguli tepung dan membuat kuih raya di rumah bukan?
Ada saja pelbagai idea yang nak dibuat untuk dihidangkan masa hari raya Aidilfitri. Tentunya, ramai yang bersaing nak menyediakan kuih yang paling cantik dan sedap. Bukan setakat kena cantik dan warna-warni, kenalah sedap dan enak dimakan betul tak?
Nak hasilkan kuih raya yang menarik perhatian, kenalah guna bahan yang sesuai supaya kuih raya lebih beraroma dan sedap dimakan.
Nak tau rahsianya, kenalah follow resepi ini. Yang penting, kita kena ada bahan utama iaitu PLANTA.

Resepi Biskut Lidah Kucing

Bahan-bahan:

250g PLANTA
175g Gula Kastor
100ml Putih Telur
200g Tepung Gandum
50g Tepung Jagung
¼ sudu kecil Emplex
 Pewarna Makanan (Merah, oren, kuning, hijau & biru)

Cara-cara:
1. Putarkan PLANTA bersama gula kastor sehingga kembang. Masukkan putih telur dan putarkan sekali lagi.
2. Tambahkan tepung gandum, tepung jagung dan emplex. Kacau sebati.
3. Bahagikan adunan kepada 5 bahagian dan warnakan mengikut pewarna yang anda suka.
4. Paipkan adunan ke atas loyang dan bakar di dalam oven selama 20 minit pada suhu 160C.
5. Dah siap dah kita punya Biskut Lidah Kucing. Selamat mencuba!
Resepi Rainbow Semperit

Bahan-bahan:

350g PLANTA
1 ½ cawan gula aising
2 biji kuning telur
1 ½ tsp esen vanila
400g tepung jagung
1 cawan tepung gandum
1 cawan tepung kastad
Pewarna makanan (Merah, oren, kuning, hijau)

Cara-cara:
1. Sebatikan PLANTA dan gula aising kemudian letakkan kuning telur dan esen vanila. Gaul rata.
2. Masukkan tepung jagung, tepung gandum dan tepung kastad. Sebatikan semua bahan sehingga menjadi doh.
3. Warnakan doh mengikut warna pilihan anda.
4. Ambil doh yang berlainan warna dan campurkan. Paipkan doh ke atas loyang pembakar dan bakar di dalam oven selama 15 minit pada suhu 170C.
5. Rainbow semperit siap untuk dihidangkan!
Resepi Kek Buah

Bahan-bahan:

150g PLANTA
220g tepung gandum
1tsp serbuk penaik
½ tsp garam
3 biji telur
250g buah campuran kering (direndam dan ditapis)
65g gula kastor
3 tbsp susu pekat
1 biji kulit oren

Cara-cara:
1. Ambil buah campuran kering, gaulkan dengan sedikit tepung gandum sehingga rata dan ketepikan.
2. Masukkan PLANTA dan gula kastor di dalam pengadun dan putar sehingga kembang. Masukkan telur sebiji demi sebiji dan putar sehingga sebati. Tambahkan susu pekat dan kulit oren dan gaul rata.
3. Tambahkan tepung gandum, garam dan serbuk penaik dan gaul rata.
4. Masukkan adunan ke dalam loyang dan taburkan buah campuran kering di atas kek.
5. Bakar di dalam oven selama 60 minit pada suhu 160C.
6. Kek buah sedia untuk dihidang!
Resepi Biskut Suji Kristal

Bahan-bahan:

250g PLANTA
110g gula aising
½ tsp garam
50g badam kisar (disangai)
125g tepung jagung
300g tepung gandum
Pewarna makanan (Kuning, hijau & merah )
Gula kastor (untuk salutan biskut)

Cara-cara:
1. Sebatikan PLANTA bersama gula aising. Masukkan badam kisar, tepung jagung dan tepung gandum. Gaul kesemua bahan sehingga menjadi doh.
2. Bahagikan doh kepada 3 bahagian dan warnakan mengikut kesukaan anda.
3. Ambil sedikit doh daripada setiap warna dan timbang 10g setiap satu.
4. Susun di atas loyang pembakar dan bakar selama 20 minit pada suhu 170C.
Yang lagi best, anda mungkin layak menang hadiah dan baucar lumayan daripada PLANTA!

Anda mungkin dapat hadiah Kitchen Aid yang bernilai RM2500 dan baucar habib bernilai RM200 tau. Nak tau caranya? Senang saja!

Langkah 1: Beli produk PLANTA bernilai RM25 dan ke atas dalam satu resit. Tuliskan nama dan nombor kad pengenalan di atas resit.

Langkah 2: Taip consentWA dan hantar ke 0182283803.

Langkah 3: Tangkap gambar resit dengan jelas dan hantar ke nombor 0182283803.

Tunggu apa lagi? Jom sertai sekarang!
Untuk info lebih lanjut, boleh layari laman web atau media sosial di Facebook dan Instagram.


‘Mekdi’ Keluar Menu Baharu, Burger Kam Heong Pedas, Jom Cuba Gais!

Burger Kam Heong Pedas. Fuhh lain daripada yang lain Mekdi Malaysia keluarkan menu baru kali ini.
Nak dekat dengan citarasa tempatan, McDonald’s memperkenalkan burger perisa baru yang boleh didapati hari ini berdekatan restoran mekdi terdekat korang.
Baca juga: Resepi Ayam Masak Kam Heong Versi Simple Tapi Menyelerakan
Untuk info korang, Kam Heong adalah makanan tradisional kaum Cina di Malaysia yang biasanya diperbuat dengan udang.

Perisa Kam Heong ini sedikit sebanyak telah diterapkan di dalam burger Mekdi ini.
Kalau korang ngap sekali burger ini, akan dapat merasai rasa juicy dan rangup pati ikan atau ayam yang menaikkan selera korang.
Tunggu apa lagi gais? Cepat singgah di restoran berdekatan dan cuba set burger Kam Heong Pedas ini~
Min pun nak cau dulu dan rasai sendiri keenakkannya. Nanti kita kasi review rasa ya.

Sumber: McDonald’s Malaysia


Mencari Resepi Nasi Beriani Gam Yang Sedap & Mudah? Jom Cuba Resepi Ini, Confirm Jadi!

 PENULIS
myResipi

 KATEGORI
Artikel

 POSTED ON
2020-11-30 04:47:55

Nasi Beriani Gam merupakan satu variasi daripada nasi beriani yang merupakan masakan berasaskan nasi yang dicampur rempah. Biasanya nasi beriani menggunakan beras basmati dan ayam, daging kambing, ikan, telur atau sayur-sayuran.

Hidangan nasi beriani gam paling dicari masa kenduri kendara, hari raya mahupun majlis perkahwinan. Hidangan ini menjadi kesukaan ramai sebab senang dimasak dan sangat sedap. Anda yang teringin resepi Nasi Beriani Gam yang super sedap boleh cuba resepi yang dikongsikan oleh Esya Eisya di kumpulan Resepi Masakan di Facebook.

Kredit: Esya Eisya

Bahan-bahan:

3 cawan beras moghul faiza.
Ayam separuh potong sedang-sedang.
1 senduk rempah beriani mak siti.
4 cawan air (guna cawan yang sama sukat beras).
Hiris bawang merah dan putih agak-agak.
Sedikit 4 sekawan kayu manis, bunga lawang, biji pelaga, bunga cengkih.
Sedikit daun pudina.
1 biji tomato di potong 4.
1 sudu minyak sapi.
Setengah senduk minyak masak.

Kredit: Esya Eisya

Cara-cara:

Panaskan minyak masak dengan minyak sapi.
Kemudian masukkan bawang yang telah dihiris bersama 4 sekawan tumis sampai naik bau.
Masuk rempah beriani yang sudah dibancuh sedikit air. Tumis sampai naik minyak.
Bila rencah dah pecah minyak, masukkan 3 sudu kecil garam dan perasa, baru masuk 1 cawan air.
Bila dah nak didih masuk ayam, kacau dan tutup biar ayam cepat masak. Agak-agak ayam dah masak masukkan daun pudina dan tomato diatas ayam tak perlu kacau.
Terus masukkan beras yang sudah dibasuh lalu masukkan air 3 cawan ratakan dan tutup biar didih sehingga kering.
Bila dah kering kecilkan api dan titikkan pewarna kuning di atas. Nasi jangan kacau terus, tutup biarkan nasi betul-betul kering dan masak. Dah kering baru gaulkan.

Tips:

Kalau nak pakai daging kena masakkan daging tu sampai empuk atau rebus dulu daging .
Rempah Beriani mak siti boleh letak lebih kalau nak nasi tu rasa berempah.

Kredit: Esya Eisya

Selamat Mencuba
Kredit: Esya Eisya


Menu Asal Dari Timur Tengah, Ini Resepi Nasi Bukhari! Bau Rempah Ratusnya Sangat Menyelerakan

Nasi Bukhari merupakan salah satu masakan dari timur tengah, ia boleh dikatakan masakan yang lebih kurang dengan nasi Arab. Kalau korang suka makan nasi yang berempah korang boleh cuba resepi ni. Jom cuba resepi yang dikongsikan oleh Maya Farm di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

NASI BUKHARI AYAMNasi Bukhari merupakan salah satu masakan dari timur tengah, ia boleh dikatakan masakan yang lebih kurang dengan nasi Arab. Kalau korang suka makan nasi yang berempah korang boleh cuba resepi ni. Jom cuba resepi yang dikongsikan oleh Maya Farm di Facebook.
BAHAN-BAHANBAHAN A
3 pot beras – basuh dan toskan air

1/2 ekor ayam – dipotong sederhana besar

sebiji terung bulat yang kecil – potong bulat

1/2 biji ubi kentang – potong dadu

bunga kobis – potong biasa

2 inci lobak – di potong memanjang dan kurus-kurus

Garam
BAHAN B (BAHAN MENUMIS)
5 ulas bawang merah

1 ulas bawang putih

1/2 inci halia

1 sudu makan rempah campuran

Bunga lawang, kulit kayu manis, buah pelaga, bunga cengkih – anggaran sendiri

Kredit: Nur KasihCARA PENYEDIAAN
Tumis bawang, halia, bunga lawang, kayu manis, buah pelaga, bunga cengkih – hingga kekuningan dan masukkan rempah campuran.

Kemudian masukkan ayam dan sedikit air, biar ayam separuh masak, masukkan terung, ubi,  bunga kobis dan garam.

Tambah air mengikut sukatan beras, bila air mendidih masukkan beras.

Masak hingga nasi masak sepenuhnya, akhir sekali masukkan lobak , kacau nasi agar ia tidak melekat dan cantik.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Menu Baru Dari Timur Tengah Dengan Rasa Eksotik, Jom Serbu KFC!

KFC telah menambah menu baru dengan hidangan sedap menjilat jari ala Timur Tengah sempena dengan bulan Ramadan dan Syawal lah!
Buat penggemar KFC, mesti seronok nak menikmati KFC Arabian Spice Crunch BAHARU, menu terbaru yang menggunakan rempah ratus Arab yang pasti menyengat.
Baca juga: Mat Salleh Ini ‘Claim’ KFC Malaysia Paling Sedap Lepas Cuba Semua Francais Seluruh Dunia, Pergh!
Ia bukan saja mempunyai rasa eksotik Timur Tengah yang mempunyai gabungan aneka rempah ratus Arab, malah ada banyak lagi rasa yang akan menyaluti lidah korang dengan ayam goreng Hot & Spicy signature KFC.
Bukan itu sahaja, korang juga boleh menikmati cetusan rasa tajam namun beraromatik yang pedas, manis, dan salai (smoky) yang pastinya memuaskan selera korang dengan setiap gigitan rangup.
Bermula dengan harga RM17.49, KFC Arabian Spice Crunch sudah boleh didapati untuk waktu terhad di restoran KFC seluruh negara sejak 16 Mac yang lalu.

Korang juga boleh menikmati hidangan ini melalui 3 pilihan: (1) Kombo 2-ketul, (2) Kombo 3-ketul, dan (3) Box Meal.
Selain itu, KFC Bucket Kongsi dengan Nuget Pedas baharu juga boleh didapati dalam Kombo 6-ketul, 10-ketul, atau 12-ketul. Bucket ini pasti memeriahkan suasana himpunan Ramadan & Raya korang.
Sempena Ramadan, hidangan sahur seawal 4 pagi bermula 23 Mac
Demi memudahkan orang ramai, bermula 23 Mac sehingga 21 April 2023, hidangan sahur boleh didapati seawal 4 pagi di restoran KFC terpilih seluruh negara di mana anda boleh mendapatkan hidangan sarapan penarik selera seperti:

Nasi Lemak KFC
Bubur Zinger
KFC Hot Teh Tarik

Dapatkan KFC Arabian Spice Crunch, Bucket Kongsi, dan Sarapan KFC di restoran KFC seluruh negara sama makan di restoran, pandu lalu, Penghantaran & Self Collect.
Hidangan sahur pula boleh didapati melalui khidmat makan di restoran dan pandu lalu di restoran KFC Breakfast (24-jam) seluruh negara ketika bulan Ramadan.
Untuk maklumat lanjut tentang menu baru ini, korang boleh layari laman KFC di sini atau muat turun aplikasi KFC.
Baca juga: Restoran KFC, Pizza Hut ganti minuman Pepsi kepada Coca-Cola


Menu Berbuka Mudah & Ringkas, Ini Resepi Kengsom Ikan Siakap!

Selalunya kalau ikan siakap orang makan masak sweet sour tak pun siakap stim limau kan. Tapi kali ini kita buat kelainan sedikit buat kengsom ikan siakap, rasa masam dan pedas dari kuahnya tersebut memang pembuka selera. Jom cuba resepi yang dikongsikan oleh Nuur Syuhada di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

KENGSOM IKAN SIAKAPSelalunya kalau ikan siakap orang makan masak sweet sour tak pun siakap stim limau kan. Tapi kali ini kita buat kelainan sedikit buat kengsom ikan siakap, rasa masam dan pedas dari kuahnya tersebut memang pembuka selera. Jom cuba resepi yang dikongsikan oleh Nuur Syuhada di Facebook.
BAHAN-BAHANBAHAN A
1 labu bawang besar

4 ulas bawang putih

2 biji cili hidup

2 biji cili Melaka

1 ketul belacan

1 inci kunyit hidup

*Kisar semua bahan di atas
BAHAN B
1 ekor ikan siakap

2 batang serai

1/2 ikat kangkung

1/4 biji nenas

Asam jawa/limau nipis

Garam dan gula secukup rasa

Kredit: Nuur SyuhadaCARA PENYEDIAAN
Masukkan bahan yang sudah dikisar ke dalam periuk. Tunggu sehingga mendidih.

Masukkan serai yang dititik dan juga nenas.

Masukkan ikan siakap, garam dan gula secukupnya. Perahkan limau nipis.

Masukkan kangkung dan tutup api. Siap dan boleh dimakan.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Wanita Ini Kongsi 4 Menu Berpantang Frozen, Senang Bila Nak Makan Baru Panaskan

Waktu berpantang adalah waktu ibu berehat kerana wanita terlalu kehilangan banyak darah ketika bersalin. Secara umum, tempoh berpantang bagi wanita adalah 40 hingga 55 hari.
Dalam tempoh ini, setiap ibu dan wanita yang baru bersalin wajib mengikut amalan berpantang kerana takut mengundang mudarat.
Selain itu, makanan dan cara masakan pula harus dibuat mengikut ajaran betul.
Baca juga: Bosan Dengan Menu Berpantang Yang Sama? Jom Cuba 5 Resipi Istimewa Ini!
Jadi, untuk ibu dan bakal ibu yang mahu berpantang, kami sediakan beberapa resepi dari Nor Azizan untuk memudahkan kerja suami isteri.

Ya lah badan dan mental mesti penat kan masa tempoh berpantang ni? Senang je nanti. Masakan frozen tu boleh panaskan je. Jom baca menu berpantang frozen ini!
1. Resipi Ikan Masak Asam

Bahan-Bahan:
Tomato diblend dengan air
Tomato dipotong dadu
Garam
Gula
Bawang besar hiris-hiris dadu
Belacan kalau suka (saya tak letak)
Asam jawa sikit bagi masam
Cara Penyediaan:
Campur semua bahan, gaul sampaii sebati kemudian perasakan dengan garam dan gula untuk dapatkan rasa masam- manis. Masin sikit. Adjust ikut selera masing-masing. Siap!
2. Resipi Ayam Stim Halia

Bahan-Bahan:
Bawang putih dicincang
Halis hiris
Kicap manis
Minyak bijan
Gula
Garam

Cara Penyediaan:
Gaul kesemua bahan dengan ayam. Perap selama satu jam, kemudian sedia untuk masak cara stim. Siap!
3. Resipi Ayam Ungkep:

Bahan-Bahan:
Bawang putih
Bawang merah
Halia
Kunyit
Ketumbar
Jintan
Cara Penyediaan:
Kisar Semua Bahan Di Atas.
Kemudian masukkan ke dalam kuali. Masukkan juga ayam, garam dan serai yang telah diketuk.
Masukkan sedikit air.
Masak sehingga ayam empuk dan kering Siap!
4. Resipi Ayam Perap Madu:

Bahan-Bahan:
Bawang putih ditumbuk
Halia ditumbuk
Serai ditumbuk
Sos tiram
Kicap manis
Madu
Garam
Lada kering / dikisar
Cara Penyediaan:
Gaul ayam dengan semua bahan di atas sehingga sebati.
Biarkan chiller dalam dua hingga tiga hari supaya perapan menyerap pada ayam.
Kemudian, baru pindahkan ke tempat beku.
Selamat mencuba!

Sumber: Nor Azizan


Menu Hari Raya ‘Popular’ Di Pagi Aidilfitri, Setiap Negeri Berbeza Juadah!

Menu Hari Raya bagi setiap negeri di Malaysia adalah tidak sama. Untung siapa yang dapat pasangan berbeza negeri, boleh rasai budaya yang berbeza!
Bagi sesiapa yang mahu mencuba sesuatu yang berlainan dari biasa untuk dihidangkan pada Hari Raya tahun ini, jom kita tinjau 13 hidangan utama Hari Raya Aidilfitri bagi setiap negeri di Malaysia.
Baa juga: Resipi Kuetiau Thng Untuk Open House Raya, Mesti Tetamu Puji Sedap!
MENU HARI RAYA POPULAR SETIAP NEGERI
1. Kelantan – Nasi Kerabu

Seperti yang ramai sudah tahu, nasi kerabu sangat popular di Kelantan sehingga turut dijadikan hidangan wajib sewaktu perayaan Aidilfitri di negeri itu.
2. Terengganu – Nasi Dagang

Kalau yang beraya di Terengganu, nasi dagang merupakan menu yang wajib ada di pagi Hari Raya pertama. Nasi dagang biasanya dimakan bersama dengan gulai ikan tongkol.
Nasi dagang juga terkenal di Kelantan. Namun kedua-dua negeri ini mempunyai lauk nasi dagang yang berbeza. Nasi dagang Terengganu hanya dimakan dengan kari ikan tongkol. Manakala nasi dagang Kelantan biasanya digandingkan dengan gulai udang, gulai kari syam dan gulai kerutuk itik serati.
3. Negeri Sembilan – Rendang Hitam Minang

Rendang hitam minang ini biasanya hanya dimasak ketika perayaan terutamanya ketika menyambut Hari Raya. Juadah yang mempunyai rasa rempah dan daging empuk ini selalunya dimakan bersama nasi, lemang dan lontong daun pisang. Pasti ada yang meratah begitu saja disebabkan oleh kesedapan juadah ini.
4. Menu Hari Raya Melaka – Dodol

Dodol boleh dikataka salah satu menu manisan yang wajib ada dalam menu orang Melaka setiap kali Hari Raya. Memasak dodol bukanlah suatu yang mudah, memerlukan ketabahan dan kesabaran.
Mana tidaknya, proses membuat dodol boleh mencapai sehingga tujuh jam! Tetapi apa yang dilihat daripada aktiviti memasak dodol ini adalah memori meriah ketika bersama keluarga betul?
5. Johor Baharu – Lontong

Bila tibanya Hari Raya, lontong salah satu makanan yang wajib ada di Johor atau pun di rumah orang yang berasal dari Johor. Namun begitum tidak semestinya Hari Raya baru ada Lontong di Johor.
Antara ramuan yang wajib ada dalam lontong ialah tempe, tauhu, kacang panjang dan dimakan bersama kuah lodeh. Ada juga yang makan lontong bersama serunding, telur rebus, sambal tumis dan sambal kacang.
6. Pulau Pinang – Laksa Penang

Laksa penang ataupun laksa asam juga turut menjadi menu wajib ketika Hari Raya bagi orang Pulau Pinang. Walaupun laksa penang boleh didapati ketika hari biasa, tetapi jika dimakan ketika pagi raya, kenikmatanya lain sedikit dari hari biasa.
Perbezaan laksa penang dengan laksa dari negeri lain adalah kuah laksa yang dibuat bersama dengan isi ikan dan dimakan bersama salad, nenas, timun, bawang dan petis.
7. Menu Hari Raya Perlis – Ketupat palas

Peniaga makanan tradisi ini sering mendapat tempahan yang banyak terutamanya pada musim perayaan. Uniknya, ‘Ketupat Palas Peghelih’ ini menggunakan beras pulut dan pati pantan segara.
8. Menu Hari Raya Kedah – Lengat Pisang

Lengat Pisang merupakan juadah yang paling popular di Kedah ketika bulan puasa dan ketika sambutan Hari Raya. Dalam loghat Kedah, lengat bermaksud kukus. Jadi lengat pisang membawa maksud pisang yang dikukus bersama dengan tepung gandum dan juga santan.
9. Perak – Rendang Tok

Pada asalnya, rendang tok menggunakan daging kerbau yang lebih berurat, manis dan dimasak bersama dengan ramuan rendang. Tetapi sekarang ramai yang masak rendang tok menggunakan daging lembu disebabkan daging ini lebih mudah untuk diperoleh.
Rendang tok mempunyai warna yang agak gelap kerana ia dimasak dalam tempoh masa yang agak lama sehingga daging lembut. Biasanya dimakan bersama ketupat dan lemang.
10. Pahang – Puding Raja

Pada zaman dahulu, Puding Raja hanya disediakan sebagai pencuci mulut ketika majlis-majlis yang melibatkan pihak istana. Tetapi sekarang ini semua orang boleh merasa puding raja terutamanya ketika Hari Raya.
Antara bahan-bahan yang ada dalam Puding Raja ialah pisang lemak manis, jala emas (kuning telur yang dimasak dengan gula), buah prun, buah ceri dan kacang gajus.
Jadi anda tidak perlu sedih sekiranya tidak dapat pulang ke kampung! Mungkin dengan menyediakan juadah negeri asal anda dapat mengubati kerinduan ketika menyambut raya bersama keluarga di kampung.
11. Sabah & Sarawak – Kelupis

Kalau di Semenanjung Malaysia, ketupat dan lemang adalah makanan yang popular di pagi Hari Raya, tetapi di Sabah dan Sarawak agak berbeza kerana kelupis merupakan menu yang wajib ada.
Kelupis seakan-akan ketupat pulut, yang membezakannya adalah tekstur kelupis lebih lembut dan mempunyai rasa manis. Kelupis biasanya dimakan bersama rendang ataupun kari ini.
Haa, sekarang dah tahu kan menu raya setiap Negeri di Malaysia adalah berbeza-beza. Mana satu yang menajadi favourite anda?
Kredit: Xtra
Baca juga: 10 Idea Juadah Untuk Open House Raya, Tetamu Puji Melambung Punyalah!


Resipi Mi & Bihun Yang Sesuai Untuk Jamuan Raya, Ringkas Saja!

Sedang mencari idea menu jamuan raya untuk dibawa ke majlis potluck raya di sekolah anak ataupun tempat kerja? Jom MyResipi kongsikan beberapa idea menu potluck raya yang boleh dipertimbangkan untuk dimasak.

Acara makan-makan atau ‘potluck’ bukanlah perkara asing dalam kalangan masyarakat kita. Semestinya kita ingin membawa makanan yang menarik dan disukai ramai kan? Jadi mari kita ikuti resipi-resipi berikut di bawah.
IDEA MENU JAMUAN RAYA

1) Resipi Mi Goreng Basah

Bahan-bahan:

1 peket mee kuning
Minyak untuk menumis
8 ulas bawang putih
1/2 biji bawang holland
2 tbsp cili kering kisar

Bahan lauk (mengikut cita rasa):

Ayam cincang
Udang
Daging

Bahan sayur:

Telur
Sawi
Tomato

Bahan sos & perasa:

5 tbsp sos cili
1 tbsp sos tomato
2 tbsp sos tiram
1 tbsp kicap manis
2 tbsp kicap pekat
1 tbsp sos ikan
1/2 tsp garam halus
1 tbsp gula atau secukup rasa
1/2tsp ajinomoto jika suka
1/2 cawan air

Cara penyediaan:

Panaskan minyak masak, tumis bawang putih.
Masukkan bawang holland, cili kering kisar.
Masukkan lauk pauk kecuali udang dan tumis lagi.
Letak sedikit air dan semua sos.
Masukkan udang.
Pecahkan telur dan masukkan mee.
Masukkan sayur dan gaul sebati. Siap!

Tips supaya mee goreng lebih sedap:

Guna sos sos mencukupi, jangan kedekut bahan.
Kalau nak ada kelainan, guna air rebusan daging dan hirisan daging. Memang sedap gila.
Bawang putih kena banyak, tumbuk kasar kasar.
Masukkan sedikit cuka makan bila goreng mee. Lagi membangkitkan rasa.

Kredit: Suhasnida Ismail
2) Menu Jamuan Raya – Resipi Bihun Goreng Kosong

Bahan-bahan:

1 biji bawang besar*
3 ulas bawang putih*
1 sudu kecil udang kering*
2 atau 3 sudu cili kisar
2 sudu besar sos cili
1 atau 2 sudu besar sos tiram
3 sudu besar kicap
1 sudu besar gula
Sedikit garam
Serbuk perasa
3 biji telur
1 bungkus bihun

Cara-cara:

Kisar bahan bertanda (*). Panaskan minyak dan tumis bahan kisar sehingga kekuningan dan naik bau.
Masukkan 2 atau 3 sudu cili kisar. Tumis sampai pecah minyak.
Masukkan 2 sudu besar sos cili, 1 atau 2 sudu besar sos tiram dan 3 sudu besar kicap. Kacau sehingga sebati.
Letakkan 1 sudu besar gula.
Perasakan dengan sedikit garam dan serbuk perasa.
Ketepikan sos tumisan, masukkan 3 biji telur.
Jangan kacau, biarkan sekejap.
Akhir sekali masuk 1 bungkus bihun. Kacau hingga sebati.
Siap, selamat mencuba!

Kredit: Liza Idris
3) Resipi Bihun Goreng Singapore

Bahan kisar:

3-4 biji bawang merah
5-6 biji bawang putih
1 sudu lada hitam
2 sudu udang kering
2 inchi halia

Bahan lain:

400 gram bihun. Saya guna jenama Faiza, bihun lembut dan tak mudah hancur.
Udang (dibuang kulit)
Isi ayam
Fish Cake
Daun kucai
Lobak merah
Cili
Garam/ Gula

Cara memasak:

Panaskan minyak. Masukkan bahan kisar yang sudah dikisar. Tumis sehingga naik bau dan sedikit garing.
Masukkan isi ayam, fishcake dan udang. Gaul rata sehingga masak.
Perasakan dengan garam dan gula secukup rasa.
Kemudian, masukkan bihun yang sudah direndam dengan air sehingga lembut.
Masukkan lobak merah, kucai dan cili. Gaul sebati dan siap!

Baca juga: Tips Goreng Bihun Supaya Tak Hancur, Lembut Elok & Tahan Sampai Malam
Kredit: Zaky Mat Ali
4) Resipi Maggi Goreng Special

Bahan-bahan:

3 paket maggi kari (setengah masak)
3 paket perencah maggi kari
Telur 3 biji
Sawi
Taugeh
Tomato 1 biji
Lobak merah
Bawang putih 7 ulas diketuk
Bawang merah 5 biji dihiris
Cili merah
Cili hijau
3 sudu besar cili kisar
Fishball
Meatball
1 sudu kecil serbuk belacan
Sos cili 1½ sudu besar
Sos tomato 1½ sudu kecil
Sos tiram 1 sudu besar
Sos ikan 1 sudu kecil
Kicap Manis 1½ sudu besar
Light soy sauce 1 sudu kecil
Serbuk lada putih

Cara memasak:

Tumis bawang putih sehingga garing.
Masukkan bawang merah, masak sehingga keperangan.
Tumiskan cili, masak sehingga pecah minyak. Masukkan fishball dan meatball. Masak sebentar.
Pecahkan telur, masak seperti scramble egg.
Masukkan sos tiram, sos cili, sos tomato, serbuk belacan, kicap manis dan perencah maggi. Gaul rata.
Masukkan sawi, taugeh, lobak merah dan tomato. Gaul rata.
Masukkan pula sos ikan dan light soy sauce (jika kurang masin).
Letakkan serbuk lada putih dan sebiji telur lagi. Gaul sebati sehingga berasap.
Sedia untuk dihidangkan, selamat mencuba!

Kredit: Nurul Ateekah


Menu ‘Popular’ Marrybrown Kembali Lagi, Dengan Sos Telur Masin Meleleh Yang Paling Ditunggu-Tunggu!

Gambar: @eddyrush, @hantoomakan
Hidangan sos telur masin sering digunakan sebagai menu bermusim untuk banyak francais F&B semasa Tahun Baru Cina. Salah satu menu telur masin yang paling ditunggu-tunggu ialah dari Marrybrown!
Marrybrown Bawa Kembali Menu Telur Masin, “Eggstra Ong Lagi Power”
Ya, betul tekaan anda! Marrybrown mengembalikan semula menu telur masin dengan dengan set hidangan “Eggstra Ong Lagi Power”!
“Eggstra Ong Lagi Power” dengan limpahan sos telur masin yang menyelerakan. Sinonim dengan slogan ‘something different’. Kali ini lagi power, dengan taburan kepingan cili kering pada roti burger dan egg-stra limpahan sos telur masin.

Kombinasi ini sememangnya cukup sempurna dengan rasa pedas dan masin yang pasti akan memberikan ‘kejutan’ tambahan kepada para penggemarnya!
Penggemar boleh memilih sama ada dua atau tiga ketul ayam untuk Kombo Ayam Egg-stra Ong, disertakan dengan kentang lenyek, salad sayuran dan secawan Minute Maid® Refresh® Orange.

Sementara itu, Kombo Burger Ayam Egg-stra Ong, dihidangkan bersama dengan Burger Ayam Egg-stra Ong, kentang goreng dan secawan Minute Maid® Refresh® Orang.

Marrybrown turut menawarkan Egg-stra Ong Big Box yang terdiri dari burger Egg-stra Ong, dua keping ayam goreng Egg-stra Ong, bersama-sama. dengan kentang goreng dan secawan Minute Maid® Refresh® Orange. Sesuai untuk dikongsi bersama rakan dan keluarga anda!

Jika anda mempunyai keluarga yang besar, beli sahaja Makan Keluarga Ong Telur! Dengan 2 burger, 8 ketul ayam, semangkuk besar kentang tumbuk dan 1.5 liter Coca-Cola, ia lebih sempurna untuk majlis perjumpaan Tahun Baru Cina ini.

Bukan itu saja, anda boleh membeli sos telur masin tambahan dengan harga yang berpatutan untuk kepuasan yang berganda!
Jadi, apa tunggu lagi? Jom pergi ke Marrybrown terdekat untuk mencuba hidangan telur masin Egg-stra Ong ini!


5 Idea Menu ‘Potluck’ Yang Menarik & Mudah Untuk Jamuan Raya

Jika anda sedang mencari idea menu raya yang boleh dibawa ke majlis potluck raya di sekolah anak ataupun tempat kerja, mari MyResipi kongsikan beberapa idea menu potluck raya yang boleh dipertimbangkan untuk dimasak.

Acara makan-makan atau ‘potluck’ bukanlah perkara asing dalam kalangan masyarakat kita. Semestinya kita ingin membawa makanan yang menarik dan disukai ramai kan? Jadi mari kita ikuti resipi-resipi berikut di bawah.
Baca juga: 5 Resipi Ekspres Jamu Tetamu Datang Mengejut, Sekejap Dah Siap Masak!
5 IDEA MENU POTLUCK RAYA

1) Resipi Sandwich Chicken Crispy

Bahan-bahan perapan:

Isi ayam
Tepung gandum
Tepung beras
Tepung ubi
Serbuk paprika
Serbuk lada hitam
Lada sulah
Garam pink
Pes bawang putih

Bahan-bahan lain:

Roti
Sos cheese
Daun salad
Buah tomato
Ayam goreng
Sos cili
Mayonis

Cara penyediaannya:

Perap isi ayam dengan tepung gandum, tepung beras, tepung ubi, serbuk paprika, serbuk lada hitam, lada sulah, pink salt dan pes bawang putih.
Goreng sehingga masak. Bila dah masak, angkat dan sejukkan terlebih dahulu.
Ambil sekeping roti, sapu dengan sos cheese, lapikkan dengan daun salad, buah tomato dan ayam goreng.
Drizzlekan dengan sos cili. Kemudian tutup dengan sekeping roti lagi yang sudah disapu dengan mayo.
Potong secara menggergaji menggunakan pisau roti. Ambil sekeping yang sudah dipotong, lapikkan dengan Doyleys paper.
Siap, sedia untuk dihidangkan. Selamat mencuba!

Kredit: Amy Marina Ahmad
2) Resipi Mi Goreng Daging

Bahan-bahan:

1 paket mee
Sayur sawi
Cili padi
Tomato
Daging – pastikan hiris nipis
3 ulas bawang putih – ketuk
1 sb cili boh
4 sb sos tomato
5 sb kicap manis
3/4 sb gula

Cara-cara:

Mula-mula, panaskan sedikit minyak dan tumis bawang putih sehingga kekuningan.
Masukkan cili boh 1 sudu besar, tumis lagi sehingga pecah minyak.
Masukkan sos tomato 4 sudu besar, kicap manis dan gula.
Tumis sehingga pecah minyak.
Kemudian baru masukkan daging. Masak daging sekejap sehingga masak.
Masukkan mee dan sayur serta sedikit air.
Kacau rata sehingga basah sedikit kering (mee berkilat).
Siap untuk dihidangkan. Taburkan juga bawang goreng dan daun bawang serta perahkan juga asam limau.

Kredit: Niq Ain
3) Menu Potluck Raya – Resipi Koktail Buah Campur

Bahan-bahan:

Satu tin susu sejat
Setengah tin susu pekat
Satu tin buah laici
Satu biji buah naga
Dua biji buah mangga
Cincau
Ais

Cara-cara:

Bancuh susu pekat bersama 2 cawan air panas. Tambah lagi 2 cawan air.
Kemudian campurkan semua bahan dan kacau rata. Tambahkan ais dan sedia untuk dihidangkan.

Kredit: @MalaysianFoods (Twitter)
4) Resipi Puding Milo Kurang Manis

Bahan-bahan lapisan oreo:

10 gram agar-agar tali
4 cawan air
50g gula
120g susu cair
1 biji telur gred A
1 sudu kecil essen vanila
Oreo yang dipatahkan

Cara-cara buat lapisan oreo:

Dalam periuk, masukkan 10 gram agar2 tali dan 4 cawan air. Biarkan ia mendidih guna api perlahan sahaja. Dah mendidih baru masukkan 50g gula. Kacau sebati.
Tuangkan 120g susu cair yang sudah dikacau sebati dengan 1 biji telur gred A, kacau sebati. Biarkan mendidih selama 1 hingga 2 minit. Bila dah mendidih, tutup api.
Masukkan 1 sudu kecil essen vanila.
Tunggu suam dalam 5 hingga 6 minit. Baru dituang ke dalam loyang.
Bila dah siap tuang, letakkan oreo yang sudah dipatahkan. Terpulang nak letak banyak mana.
Biarkan pada suhu bilik selama 15 minit sebelum dimasukkan ke dalam peti ais.

Cara-cara buat lapisan milo:

Dalam periuk, masukkan 8g agar2 tali dan 3 cawan air. Biarkan mendidih.
Bila dah mendidih, masukkan 60g gula. Kacau sehingga larut. Masukkan pula 2 sudu makan susu pekat.
Seterusnya masukkan 100g milo dan 100g susu cair. Kacau sebati dan biarkan ia mendidih 1 hingga 2 minit.
Bila dah mendidih, tutup api dan tambah secubit garam. Kacau dan biarkan suam dalam 5 hingga 6 minit.
Keluarkan lapisan oreo tadi, cucuk dengan garfu supaya lapisan melekat.
Tuangkan lapisan oreo tadi secara perlahan-lahan. Biarkan di luar selama 40 minit baru sejukkan dalam peti ais selama 3 hingga 4 jam.
Selepas 4 jam, puding sedia untuk dimakan. Selamat mencuba!

Kredit: Muhammad Ali
5) Menu Potluck Raya – Makaroni Goreng

Bahan-bahan:

Makaroni
Bawang holland/bawang merah – potong dadu
Bawang putih – cincang halus
Butter
Daging kisar/daging burger
Sos pasta kimball cendawan
Garam
Gula
Brokoli
Cheddar cheese

Cara-cara memasak:

Panaskan air dalam periuk. Kemudiah rebus makaroni sehingga lembut atau ikut saja masa yang disediakan pada pembungkusan. Toskan.
Dalam kuali, cairkan butter. Kemudian tumis bawang holland dan bawang putih sehingga naik bau.
Kemudian masukkan daging kisar atau daging burger. Gaul rata dan biarkan sehingga daging masak.
Seterusnya masukkan sos pasta kimball cendawan. Perasakan dengan garam dan gula secukupnya.
Masukkan makaroni dan gaul rata dalam 5 hingga 6 minit sehingga semuanya menjadi sebati.
Akhir sekali masukkan brokoli dan cheddar cheese. Gaul sebati dan sedia untuk dihidangkan. Selamat mencuba!

Kredit: Fatimah Saari
Baca juga: 5 Jenis Lemang Yang Popular & Unik, Kalau Pernah Cuba Semua Memang Foodie Lah!


Menu WOW4U Dengan Harga Serendah 9.90 Je! Signature Mix Pun Dah Kembali Di 4fingers

Yes! Anda tak salah baca, 4Fingers memperkenalkan WOW4U, hidangan yang lazat dengan harga yang berpatutan!
Sesuai untuk anda yang enjoy makanan sedap dengan harga yang memang berbaloi! Bermula dari RM9.90 je

Pilih hidangan nasi atau wrap

Tak lengkap hidangan tanpa nasi kan? Jangan risau sebab dalam menu WOW4U ada tiga hidangan nasi yang boleh anda pilih iaitu Chicc Rice Powket, Fiery Rice atau Hearty Chicc Wrap.

Chicc Rice Powket disajikan dalam bentuk sandwich, ianya lengkap dengan ayam bersama sos signature kemudian diapit bersama keju, nasi, sayur dan rumpai laut.
Satu untuk RM9.90, dua untuk RM14.90 je! Baik beli dua kan? Lagi jimat! Kenyang pun kenyang!

Nak hidangan yang all in one? Nah, this Fiery Rice memang untuk korang. Ada isi ayam dan tauhu yang disalut dengan sos signature 4fingers, sayur sayuran segar yang dihidangkan dengan nasi. Hanya RM13.90 je

Selain tu ada juga Hearty Chicc Wrap. Dengan harga RM12.90 korang akan dapat wrap yang penuh dengan isi ayam, sayur dan nasi. Menu ni sesuai untuk anda yang always on the go sebab ianya mudah dimakan dan paling penting mestilah sedap guys!
Lengkapkan hidangan anda bersama minuman pilihan dengan tambahan RM2.50 je. Tak adalah tersedak makan tanpa air :’)
Signature Mix pun ada!

Berita baik untuk peminat Signature Mix dari 4Fingers, sekarang mereka dah bawakan semula hidangan ni untuk korang nikmati bersama tersayang!
Signature Mix yang popular dengan pilihan isi ayam, kepak atau peha ayam ni disajikan sebagai sebuah set yang dilengkapi nasi dan juga air.

Set Signature Mix Regular boleh didapati dengan harga RM19.90 sementara set Signature Mix Extra berharga RM27.90.

Tak perlu beratur, pesan je secara online
Di 4Fingers anda tak perlu risau untuk berbaris panjang sebab anda boleh buat pesanan secara online terlebih dahulu untuk pick up atau dine in melalui laman web rasmi mereka di SINI.
Anda juga boleh buat pesanan melalui aplikasi Grab, ShopeeFood dan foodpanda untuk penghantaran terus ke rumah. Haa.. lagi senang!
Untuk sebarang maklumat lanjut atau promosi terkini, anda boleh layari laman web rasmi, Instagram atau Facebook4Fingers.


Mi Goreng Basah Pedas Style Mamak, Memang Sama Aroma & Rasanya

Bagi penggemar mi goreng basah pedas style mamak ini pasti teringin mencuba masak sendiri di rumah kan?  Tapi, bila cuba buat rasanya kurang menjadi, tesktur mi tak lembap dan warnanya kurang naik.
Baca juga: Cara Buat Mee Kuning ‘Homemade’, Lagi Kenyal Dan Jimat!
Tak perlu risau lagi dah, Cik Puan Shahmlah JD ini telah berkongsi rahsianya cara membuat mi goreng mamak yang pedas dan basah.
Resipi beliau ini telah meraih sehingga 3.5k perkongsian di Facebook tau. Jadi mari cuba buat di rumah!

RESIPI MI GORENG BASAH PEDAS STYLE MAMAK

Bahan-bahan:

600g mi kuning
1 Bawang besar
5 Ulas bawang putih dikupas dan dihancurkan
1 Tomato dihiris
3 biji telur saiz besar
2 cili hijau dihiris
2 tauhu dipotong kecil
10 fish ball dipotong separuh
Sawi
3 sudu besar sos tiram
3 sudu besar kicap pekat
3 sudu besar bawang goreng
2 sudu besar kacang tanah goreng dan dikisar kasar
2 cawan air (cawan pengukuran)
Garam secukup rasa

Bahan kisar:

8 Ulas bawang putih
1 bawang saiz kecil
15g ikan bilis
5g udang kering
5 cili kering

Cara-cara memasak:
1. Dalam kuali masukkan minyak. Sebaik sahaja minyak panas tambah bawang putih yang dihancurkan dan goreng sehingga aromatik.
2. Kemudian masukkan bawang yang dihiris dan goreng sehingga keperangan.
3. Masukkan tauhu dan bebola ikan. Boleh nak tambah apa-apa bahan-bahan lain seperti udang, sotong, mengikut citarasa sendiri. Goreng bahan-bahan hingga warna keemasan.
4. Masukkan bahan-bahan yang dikisar dan tomato. Kacau hingga sebati.
5. Masak sampai pecah minyak. Sebaik sahaja pecah minyak, tuang 2 cawan air dan biarkan ia mendidih.
6. Sebaik sahaja ia mula mendidih tambah telur. Biarkan sebentar dan kacau perlahan-lahan.
7. Kemudian tambah mi, sos tiram, kicap pekat dan garam secukup rasa. Garam biar kurang sikit dari biasa sebab ada udang kering dan ikan bilis dalam bahan-bahan yang dikisar tadi.
8. Kacau hingga sebati dan biarkan hingga mi masak.
9. Sebaik sahaja mi telah masak dan air sudah berkurangan, masukkan bawang goreng, cili hijau dan kacang tanah yang telah dikisar. Kacau hingga sebati.
10. Sedia untuk dihidangkan.

Ringkas dan mudah je kan? Boleh juga dijadikan idea untuk sarapan pagi, minum petang ataupun sahur.
Terima kasih kepada Cik Puan Shahmlah JD kerana sudi berkongsi resipi dan step by step supaya orang lain juga boleh mendapat mi goreng style mamak yang sedap.
Selamat mencuba!
Baca juga: Dry Chilli Pan Mee, Lelaki Ini Kongsi Cara Sedap Masak, Ikut Resipi Di Sini


Mi Goreng Basah Stail Gerai Zaman Kanak-Kanak, Mengimbau Kembali Detik Nostalgia

Bila lihat Mi Goreng Basah ni automatik teringat masa zaman kecil-kecil dulu.
Nostalgia sungguh bila teringat gerai yang jual mi tu, dibungkus dengan surat khabar dan makan masa panas-panas.
Mi Goreng Basah Nostalgia
Bila makan mi ni, rasa dia pasti akan mengimbau tahun 80an sewaktu zaman kanak-kanak.
Cara membuatnya juga cukup ringkas. Jom sama-sama cuba buat dengan menggunakan resipi yang dikongsi oleh Emee Sham di bawah.
“Sape suka mee goreng basah. Menu abang masak untuk malam ni. Mee goreng basah nostalgia. Kita boh ayam, teloq, tauhu, sawi, tauge serta cabai jeruk dan limau nipis.
Kemudian kita bungkus dengan paper, aroma diaaaaaa. Agak payah nak jumpa mee goreng camni sekarang. Mengimbau tahun 80an, senyum mak andeh kita..”

Resipi Mi Goreng Basah
Bahan-bahan:

Sepeket mee kuning(lalukan dengan air paip)
Isi ayam
Air rebusan ayam
Telur
Sawi
Tauge
Bawang putih + bawang merah (Tumbuk halus)
Cili kisar
Sos tiram
Sos cili
Tauhu goreng yang dihiris
Kicap lemak manis

Cara-cara:

Panaskan sedikit minyak. Gorengkan 2 biji telur, hancurkan kasar. Angkat dan ketepikan.
Tambah sedikit minyak lagi dalam kuali goreng telur tadi, tumiskan bawang. Kacau sehingga agak garing.
Kemudian masukkan cili kisar dan kacau rata. Tumis sampai cili masak.
Terus masukkan air rebusan ayam, biarkan mereneh seketika. Kepekatan kuah mengikut sukatan masing-masing.
Letakkan kicap manis dan sedikit sahaja kicap masin. Biarkan mendidih.
Masukkan tauhu dan telur. Akhir sekali masukkan mee. Kacau rata.
Masukkan juga sawi dan taugeh. Kacau rata.
Kacau kurang warna, tambahkan kicap lemak manis.

Selamat mencuba!

Kredit: Emee Sham
Baca juga: Tips Hilangkan Rasa Kapur Pada Mi Kuning, Rendam Dengan ‘1 Bahan’ Ini Saja


Mi Sedaap Mengandungi Racun Perosak?

Mi Sedaap keluaran produk Indonesia didakwa mengandungi bahan kimia jenis etylene oxide iaitu sejenis bahan perosak menurut Kementerian Kesihatan Malaysia (KKM).
KKM juga mengesahkan tiada lagi kemasukan dua produk Mi Sedaap ini iaitu;

Mi Sedaap Korean Spicy Chicken Instant Noodles – tarikh luput 21 Mei 2023
Mi Sedaap Korean Spicy Soup Instant – tarikh luput 17 Mac 2023

Baca juga: Persatuan Halal Jepun Tarik Balik Produk Mi Segera Ada Babi Tapi Letak Logo Halal
Menurut kenyataan dari Pengarah Kesihatan, Tan Sri Dr Noor Hisham Abdullah, semakan data mengesahkan dua produk Mi Sedaap berkenaan ada diimport tetapi tak melibatkan produk yang bertarikh luput seperti didakwa.
Tangkapan layar kenyataan dari Twitter KKM
“KKM akan sentiasa buat pemantauan di pasaran dan mengenakan tindakan Tahan, Uji, dan Lepas (TUL) di semua pintu masuk negara.
“Kami akan sentiasa peka dan prihatin terhadap perkara yang mengancam kesihatan pengguna,” kata Dr Noor Hisham menerusi kenyataan tersebut.
Untuk makluman korang, ethylene oxide merupakan racun perosak yang tak dibenarkan penggunaannya dalam makanan menurut Peraturan-peraturan Makanan 1985.
Ini kerana, bahan tersebut mempunyai sebatian kimia yang bersifat karsinogenuk dan selalu digunakan untuk membasmi serangga perosak.

Fuhh, nasib baik tak lepas masuk Malaysia tau, beruntung kita ada KKM ini sebagai ‘gatekeeper’ huhuhu
Sumber: KKM


Persatuan Halal Jepun Tarik Balik Produk Mi Segera Ada Babi Tapi Letak Logo Halal

Baru je panas isu logo halal pada ‘soft candy’, kini naik pula isu logo halal pada satu produk mi segera yang mempunyai kandungan babi.
Nampaknya bukan sahaja di Malaysia, tetapi di negara lain seperti Jepun juga ada berlaku isu produk makanan yang menggunakan logo halal tanpa sebarang pengesahan.
Baca juga: ‘Tampal’ Logo Halal Tapi Ada Gelatin Babi? JAKIM Jelas Isu ‘Soft Candy’
Mengetahui akan isu ini, Nippon Asia Halal Association (NAHA) telah tampil dan memberi respon tentang produk babi yang mempunyai logo halal di pasaran.
Logo halal tapi ada perisa tulang babi

Tinjauan min di Facebook rasmi NAHA, mereka telah menarik semula produk ini dari pasaran dan meminta pengguna untuk laporkan terus jika masih terjumpa produk ini di kedai atau dalam talian.
Kenyataan ini walau bagaimanapun dibuat khas untuk umat Islam di Malaysia dan Singapura yang agak bimbang dengan kesahihan produk mi segera tersebut.
Tambahan lagi, NAHA adalah salah satu dari 6 badan yang terlibat dalam memberikan proses pensijilan halal kepada produk.

Tapikan, macam mana lah boleh terlepas pandang produk ini sampai dapat logo halal eh? Jeng jeng jeng


Cara Masak Miang Pla Pao, Guna Resipi Ini Untuk Dapat Hasil Sedap Macam Kedai Thai

Pernah cuba hidangan Miang Pla Pao? Sajian Thailand ini sangat popular dan wajib cuba jika melancong ke sana tau.
Jika anda perasan, sesiapa yang melancong ke Thailand pasti akan berkongsikan gambar Miang Pla Pao ini di media sosial.
Sajian ini berasaskan ikan yang dihidangkan bersama aneka ulam, salad dan laksa siam/bihun yang dicicah bersama sos hijau istimewa.
Baca juga: Buat Ikan Bawal Bakar Berempah Macam Ini, ‘Konfirm’ Suami Puji Berbakul!
Kadangkala ada juga yang hidang dengan aneka makanan laut panggang. Nampak sangat sedap kan?
Bagi yang nak rasa, resipi perkongsian dari Keroroyz Royz ini korang boleh cuba. Mudah sangat rupanya. Tak payah susah-susah ke Thailand dah. Boleh buat sendiri di rumah.
Jom lihat bahan-bahan yang diperlukan.

RESIPI MIANG PLA PAO
Perghh sedap betul Miang Pla Pao ini. Korang boleh cuba resipi mudah ni. Kalau makan kat kedai ni mesti mahal untuk seekor ikan. Baik buat sendiri lagi puas hati dapat makan banyak!
Bahan-bahan:

1 ekor ikan siakap/bawal/tilapia saiz sederhana- cuci bersih, lumurkan dgn garam & lada putih
1 batang serai diketuk
3-4 helai daun limau purut- dikoyak-koyak sikit

Bahan sayuran:

7-8 helai daun salad dikoyak dua
1/2 btg carrot – dipotong panjang
1/2 btg timun jepun – dipotong panjang
Sedikit suun – dicelur
1 pokok ketumbar – dihiris pjg mancis
8 biji tomato cheri – dibelah 4
Kacang tanah sangai – optional

Bahan sos:

10 biji cili padi siam – dicincang
2 ulas bwg putih – diparut/cincang
3 sdm sos ikan/nampla
1/2 cwn sos manis Thai Maepranom
1 sdk jus limau nipis
1/2 cawan air
1 tgkai daun ketumbar bersama akarnya – dihiris halus
1 sdk gula nisan jika perlu

Cara membuatnya:
 1. Masukkan serai & daun limau purut ke dalam perut ikan. Bakar atau grill ikan hingga masak. Kalau tak rajin goreng deep fry hingga ikan masak garing.
2. Kalau guna airfryer – panaskan dulu pada suhu 200c selama 2 hingga 3 minit. Kerat ikan menjadi dua. Airfry selama 15-20minit sehingga masak keperangan.
Cara membuat sos:
1. Campurkan semua bahan kecuali daun ketumbar dan jus limau kedlm periuk. Didihkan sebentar.
2. Tutup api n masukkn daun ketumbar dan jus limau. Balancekn rasa pedas, manis, masam & masin.
3. Sos tidak perlukan garam sebab sos nampla dah masin & sos manis Thai memang sedia manis.

Cara makan pula, ambil sekeping salad, letak suun, sayuran, cubit isi ikan, sos & bungkus masuk mulut.
Siapa suka makan miang kham, Vietnamese rolls mesti akan berkenan dengan hidangan ni, bahan boleh tambah ikut citarasa masing-masing. Kalau di Thailand ikan itu mereka biarkan bersisik & salut breadcrumb & garam then bakar sahaja. Sos pencicah pula guna cili hijau, dikisar dan tak dimasak.
Selamat mencuba!


Mihun Goreng Kosong Macam Ni Pun Sedap! Tips Supaya Nampak Cantik & Berkilat

Siapa yang jenis suka ‘kuis’ sayur dalam mihun goreng ke tepi pinggan tu, angkat tangan cepat! Yang jenis tak suka makan sayur, jom buat mihun goreng kosong macam ni. ‘Kosong’ di sini bermaksud tidak menggunakan sebarang lauk mentah seperti ayam, udang atau sotong.
Walaupun mihun kosong, mihun yang dimasak nampak cantik dan berkilat. Rahsianya adalah masukkan kicap dalam tumisan. Kicap yang dicampur dengan minyak, menjadikan mihun akan elok berkilat, jangan tuang kicap pada mihun di akhir sekali, nanti bila digaul mihun jadi tidak sekata warnanya.
Selain itu untuk mengelakkan mihun tidak hancur, gaul mihun menggunakan pengepit. Sangat mudah disediakan, cepat dan sangat sedap. Jadi jom mencubanya sendiri.
Resipi Mihun Goreng Kosong
Bahan-bahan:

1 pek mihun
3 biji telur
2 sudu sos tiram
2 sudu sos cili
Sos tomato 2 sudu
Kicap manis secukupnya
Sedikit serbuk lada putih
3 sudu cili kisar
Minyak masak untuk menggoreng
Mushroom seasoning
Garam secukup rasa

Bahan Tumbuk:

5 biji bawang merah
4 ulas bawang putih
Segenggam udang kering

Cara Memasak:
1. Panaskan minyak dan goreng telur separuh masak dan ketepikan di kuali.
2. Dalam kuali sama, tumis bahan tumbuk hingga wangi.
3. Masukkan cili kisar, masak hingga agak garing.
4. Masukkan sos tiram, sos cili dan sos tomato dan kacau rata.
5. Kemudian masukkan kicap manis, mushroom seasoning dan garam secukup rasa. Gaul sebati.
6. Masukkan mihun dan kacau rata bersama telur yang diketepikan tadi. Taburkan lada putih.Gunakan pengepit untuk ratakan mihun dan agar mihun tidak terputus. Taburkan daun bawang sebelum dihidangkan.
Kredit: Yatiekitchen


Gadis Minta ‘Cheese Lebih’ Masa Order Cheezy Wedges, Sekali Yang Dapat Macam Ni…

Setiap kali membeli cheezy wedges di KFC, pasti ramai yang sempat meninggalkan pesanan kepada pekerja di rangkaian makanan segera terkenal itu supaya tidak meletakkan sos keju dengan jumlah yang sedikit.
Maklumlah, bila dapat sos yang sedikit pasti merasa tak puas bila makan. Tidak ada salahnya jika kita membuat permintaan seperti itu kerana kita mempunyai hak untuk mendapat makanan setimpal dengan apa yang diiklankan.
Buat yang belum tahu, sebelum ini KFC juga telah melancarkan polisi “Rasa Berkualiti Terjamin” yang membenarkan pelanggan menukar ayam yang dianggap tidak memuaskan dan tidak berkualiti.
Bercakap mengenai sos keju, seorang pelanggan KFC berkongsi pengalamannya apabila dia meminta ‘keju lebih’ semasa membeli cheezy wedges. Tidak disangka-sangka, sos keju yang diterima sangat banyak sehingga melimpah ruah daripada bekas.

“Terpaling love staff mereka, kalau staff tu perli ke tak ikhlas macam ni, aku terima hahahahah,” tulisnya dalam satu video yang dimuat naik di akaun TikTok bernama aieynyong.
Video berkenaan telah tular di laman sosial tersebut dan mendapat lebih 364k ribu tontonan serta 26.5 ribu tanda suka.
Menjengah ke ruangan komen, ada yang berseloroh mengatakan itu adalah satu perlian kerana sos keju yang diletakkan sangat berlebihan sehingga meleleh ke luar bekas.
Ada juga yang beranggapan kejadian itu merupakan satu rezeki buatnya, di mana lagi mahu dapat sos keju sebanyak itu?

Lihat video penuh:

 @aieynyong
terpalinggg love staff diorang 😍 #fyp #kfcmetro
 ♬ dawet jembot ireng – al

Sumber: TikTok aieyn


Hanya Minta Sedikit Air Panas Untuk Susu Anak, Pekerja Ini Dipuji Siap Tolong Basuh Botol

Sejak semalam, telah tular di media sosial satu posting berkenaan dengan seorang pekerja kedai minuman Starbucks yang melakukan kebaikan kepada pelanggannya.
Video yang dimuat naik oleh pengguna TikTok dikenali sebagai angahazie888 ini telah mendapat perhatian ramai sehingga memperoleh lebih daripada 160 ribu tanda suka di laman sosial itu.
Menerusi video tersebut difahamkan pemilik akaun TikTok itu meminta seorang pekerja di kedai itu untuk mengisi sedikit air panas ke dalam botol untuk membacuh susu anaknya.
Apa yang mengharukan adalah apabila pekerja itu bukan sahaja mengisi air panas, namun dia juga turut membasuh botol itu sehingga bersih dan meletakkan air panas mengikut garis pada botol.

Ternyata perkongsian yang dibuat telah mendapat perhatian ramai pihak terutamanya warganet. Rata-rata mereka telah memuji tindakan pekerja itu yang disifatkan sebagai seorang pekerja yang dedikasi dan melayan pelanggannya dengan baik.

Lihat video penuh:

 @angahazie888
terbaik brother ni tq bang siap bsh kan botol air anak den…lokasi jalan pahang selepas bulatan pahang…#stubucks🤗
 ♬ PENANTIAN ARMADA – Sadvibes🥀

Kredit: TikTok @angahazie888


Minum Air Barli, Petua Jika Kencing Kotor Waktu Hamil. Hilang Rasa Pedih & Kencing Jadi Puas!

Siapa sangka dengan minum air barli boleh membantu melancarkan semula kencing wanita yang mengalami kencing kotor ketika hamil.
Jika minum air ini setiap kali kencing kotor, akan hilang terus rasa pedih dan tidak puas kencing.
Minuman ini juga boleh dijadikan pengalas perut jika ibu hamil mengalami ‘morning sickness’ yang teruk sehingga kurang selera makan dan minum.
Jom baca perkongsian oleh Puan Mastura Rashid di bawah. Semoga bermanfaat!
PETUA HILANGKAN KENCING KOTOR DENGAN MINUM AIR BARLI
Waktu mengandung dulu, setiap kali kena kencing kotor, saya mesti akan minum air barli. Alhamdulillah berkesan sangat untuk lancarkan semula kencing. Hilang terus rasa pedih dan tak puas kencing.
Minuman barli ini juga jadi pengalas perut waktu morning sickness teruk hingga tak lalu makan dan minum.
Dan kalau demam pula, saya akan minum air barli yang diperah sedikit lemon. Kejap saja kebah. Badan pun sedikit bertenaga. Boleh bagi pada anak-anak kecil juga.

Cara masak barli ni pun mudah.
1. Rendam barli semalaman atau paling tidak pun, 2 jam bagi lembut.
2. Masak barli dengan air yang banyak macam masak bubur kosong. Boleh tambah daun pandan.
3. Masak barli hingga pecah. Api perlahan je tau. Selagi tak pecah, selagi tu dia masih kenyal dan tak sedap sangat dimakan.
4. Dah siap, tutup api. Boleh buat air macam saya buat dalam gambar. Tambah sedikit saja gula. Biji tu saya suka ratah.
5. Jika diminum untuk kesihatan, elakkan minum sedap. Maksudnya manis dengan gula.
Barli juga bersifat anti-kanser
Sejak saya kecik lagi, mak akan masak barli sekurang-kurangnya seminggu sekali. Biasanya memang dibuat minuman. Biji barli dimakan seperti bubur.
Saya boleh ratah barli ni bercawan-cawan sampai tersandar kekenyangan. Kakak ipar yang berbangsa Korea pula suka tanak nasi dengan mencampurkan sedikit biji barli. Nasi yang ditanak begini ada sifat anti-kanser.
Caranya jika masak 3 pot beras, nisbahnya 2:1. Iaitu 2 pot beras, 1 pot barli. Rendam dulu barli ya bagi lembut. Dan adjust kuantiti barli ikut kesukaan. Tak perlu ikut nisbah betul-betul.
Untuk wanita yang ada masalah keputihan berketul-ketul, amalkan minum air barli setiap hari okeh. Insya Allah, ini salah satu natural remedy terbaik selain dari makan yogurt dan citrus fruits.
Itu saja sharing pagi ni. Semoga bermanfaat.
Sumber: Mastura Rashid
Baca juga: Petua Turunkan Koslestrol & Berat Badan, Amal Minum Air Barli Lemon Ini


Minuman Berbuka Puasa, Ini Cara Buat Air Soda Bandung Laici

Musim puasa pasti selalu teringin nak minum air manis, sejuk dan menyegarkan. Kalau korang dah bosan minum air sirap ais je, korang boleh cuba variasikan air sirap menjadi air soda bandung laici, rasa dia memang terlajak sedap. Jom cuba resepi yang dikongsikan oleh Nordiana Ab Kadil di Facebook.
PENULISmyResipi
MASAKANNusantara
TAHAP KESUKARANMudah
FAKTA MASAKAN

5 min
PENYEDIAAN

4 orang
HIDANGAN

AIR SODA BANDUNG LAICIMusim puasa pasti selalu teringin nak minum air manis, sejuk dan menyegarkan. Kalau korang dah bosan minum air sirap ais je, korang boleh cuba variasikan air sirap menjadi air soda bandung laici, rasa dia memang terlajak sedap. Jom cuba resepi yang dikongsikan oleh Nordiana Ab Kadil di Facebook.
BAHAN-BAHAN
1 tin laici

1/2 botol air soda F&N

1/2 tin susu krimer sejat cair

1 sudu pewarna merah ros

Ais

Kredit: Nordiana Ab KadilCARA PENYEDIAAN
Masukkan pewarna ros dan susu sejat di dalam cawan.

Selepas itu, masukkan air soda ikut tahap kesukaan anda.

Kacau sehingga sebati, masukka ais batu dan laici. Siap dan boleh diminum.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Cara Buat Minyak Bawang Putih, Legakan Batuk Selesema Dalam Badan

Jom buat Minyak Bawang putih untuk legakan batuk dan selesema. Nak pula tengah musim demam, lepas tu dah nak masuk bulan Ramadan lagi, tak tenang nak beribadat kalau badan tengah tak sihat.
Macam yang semua tahu, bawang putih memang kaya dengan vitamin dan mineral yang diperlukan oleh tubuh badan serta mempunyai banyak manfaat dari sudut kesihatan.
Baca juga: Doktor Ini Kongsikan 9 Petua Hilangkan Batuk Dan Sakit Tekak
Bukan itu sahaja, ia juga dapat membersihkan tubuh badan dari racun dan bantu menyelesaikan segala jenis penyakit yang dihidapi.
Menerusi perkongsian petua dan cara buat dari Cik Puan Umie Zulaiqah, beliau telah berkongsi bahan-bahan yang digunakan untuk membuat minyak bawang putih ini sebagai salah satu ikhtiar untuk melegakan badan.
Boleh juga digunakan kepada kanak-kanak dan bayi usia sebulan. Mari ikuti perkongsian beliau selengkapnya di bawah.

CARA BUAT MINYAK BAWANG PUTIH
Gambar sekadar hiasan
Sekadar perkongsian bagi yang belum tahu. Saya dah gunakan petua minyak bawang bawang putih ini selama 4 tahun.
Minyak bawang putih ini boleh membantu melegakan selsema dan batuk. Boleh digunakan juga pada bayi dari usia sebulan sampailah kanak-kanak 4 tahun. Bagi yang belum cuba, jom pakat buat di rumah.
Bahan-bahan:

2 ulas bawang putih
Minyak Masak/Minyak Zaitun/Minyak Minyak Kelapa/Minyak Bijan – boleh pilih nak guna minyak yang mana

Cara-caranya:
1. Pertama sekali, ambil 1-2 ulas bawang putih. Buang kulitnya.
2. Seterusnya, bakar di atas dapur gas sampai agak hitam.
3. Lenyek bawang putih yang dah dibakar tadi dan masukkan ke dalam botol kosong yang bertutup. Tambahkan sedikit minyak.
4. Siap untuk disapukan!
Nota: Buat yang pertama kali menggunakannya, pastikan cuba dalam kuantiti sedikit dulu untuk melihat keserasiannya lebih-lebih lagi pada bayi. Kalau nampak tiada kesan sampingan, barulah teruskan penggunaannya seperti biasa. Sesetengah bayi mungkin sensitif dan tak tahan.

Terima kasih kepada Cik Puan Umie Zulaiqah atau nama di Facebook dahulu dikenali sebagai Hanezfarjaz Zulaiqah yang sudi berkongsi petua yang berguna buat semua.
Bagi anda yang ingin berikhtiar cara lain, boleh juga gunakan petua ini. Semoga bermanfaat!
Baca juga: 7 Makanan Yang Kurangkan Risiko Alzheimer Macam Filem Imaginur


‘Sentiasa Ada & Jarang Habis Stok’ – Minyak Masak Subsidi Malaysia Banyak Dijual Di Thailand

Isu kekurangan bekalan minyak masak di Kelantan khususnya minyak masak bersubsidi dalam peket satu kilogram ada kaitan dengan penyeludupan minyak masak ke negara jiran.
Dalam kegawatan minyak masak di Kelantan dengan pembelian di kedai runcit dihadkan kepada satu atau dua kilogram sahaja bagi setiap pembelian, lain pula di selatan Thailand.
Tiada had pembelian minyak paket
Khususnya di Narathiwat, Sungai Golok, Weng dan Sungai Padi, tiada pembelian dihadkan untuk minyak masak peket satu kilogram.
Seorang warga Thailand yang hanya mahu dikenali sebagai Abe Mat Sulaiman memaklumkan kepada Astro AWANI tentang penjualan minyak masak bersubsidi yang diseludup masuk dari Kelantan dan dijual di premis perniagaan di sana.
Minyak masak diseludup dari Malaysia berlambak-lambak

“Minyak masak peket pelbagai jenama dari Malaysia mudah didapati disini, bahkan boleh dikatakan berlambak-lambak dijual di hampir banyak kedai runcit.
“Peniaga menjual dengan kadar harga 55 Bath (sekitar RM7) di pasar dan juga kedai runcit,” katanya lagi.
“Orang sini (Thailand) tak ada masalah bekalan minyak masak dalam peket ini, sebab sentiasa ada dan jarang habis stok,” katanya yang tinggal di sebuah kampung di Narathiwat.
Orang Thailand suka beli minyak masak Malaysia sebab lagi murah

Menurutnya lagi, harga minyak masak dari Malaysia lebih murah jika dibandingkan dengan minyak masak Thailand yang berharga 77 Bath (sekitar RM10.30).
“Orang Thailand suka beli minyak masak Malaysia kerana lebih murah iaitu antara 50 dan 55 Bath untuk peket satu kilogram, berbanding minyak masak keluaran Thailand yang djual dalam botol dengan harga 77 Bath.
“Tiada had pembelian minyak masak Malaysia di sini, kalau nak beli 12 peket pun boleh, asal ada duit,” jelasnya.
Bekalan minyak masak sentiasa mencukupi

Jelas Abe Mat lagi, rakyat Thailand tidak menghadapi masalah kekurangan minyak masak kerana bekalan sentiasa mencukupi.
Bahkan, menurutnya lagi, minyak masak dari satu hingga lima kilogram jenama terkenal dari Malaysia turut dijual di selatan Thailand.
Bagaimanapun, harganya agak tinggi serta kurang mendapat sambutan kerana bekalannya sukar diperolehi.
Untuk rekod, minyak masak bersubsidi dalam peket satu kilogram dijual pada harga RM2.50 di Kelantan.
Namun mutakhir ini bekalan minyak masak bersubsidi berdepan dengan kekurangan bekalan dengan kebanyakan peruncit hanya menjual satu atau dua peket sahaja kepada pelanggan mereka.
Sumber: Astro Awani


Jangan Buang Minyak Masak Terpakai, Boleh Jual Semula RM 3 Sekilo

Minyak masak merupakan salah satu bahan yang wajib ada di dapur rumah anda untuk tujuan menggoreng atau menumis bahan masakan. Biasanya, lepas kita menggunakan minyak untuk menggoreng, lebihan minyak tersebut pasti akan dibuang bukan?
Namun, ramai yang tak tahu sebenarnya sisa minyak masak tersebut boleh dijual semula kepada Kitar Semula Minyak Terpakai (KISMAT) yang digerakkan oleh Majlis Perbandaran Sepang.
Menerusi perkongsian MPS di laman Facebook miliknya, mereka sedia membeli minyak masak tersebut dengan harga RM3/KG. Minyak masak terpakai ini akan diproses untuk dijadikan BIODIESE.
Namun anda perlu tapis terlebih dahulu minyak masak yang telah digunakan setelah selesai aktiviti memasak. Kemudian barulah boleh jual kepada mereka di Pusat Inovasi @ Sepang.
Pusat berkenaan dibuka dari Isnin hingga Jumaat, bermula jam 9 pagi hingga 4.30 petang.

Sumber: Majlis Perbandaran Sepang


Minyak Tertumpah Jangan Terus Mop! Ikut Cara Ni, Kesan Minyak Hilang Macam ‘Magic’

Memasak memang seronok. Bila tengah masak, kadang kala kita terlepas botol kicap atau minyak tertumpah atas lantai itu perkara biasa.
Tapi bab nak cuci tu yang pening kepala. Mop sampai 3 kali pun lantai masih berminyak.
Rupanya ada cara yang lagi mudah nak bersihkan minyak yang tertumpah. Sekali cuci je terus bersih, lantai pun confirm tak berminyak.
Nak tahu macam mana caranya, jom baca tips yang dikongsi oleh Julespitch di bawah.
Cara Bersihkan Minyak Tertumpah Dengan Mudah
1. Ambil tepung gandum. Taburkan ke atas minyak masak yang tumpah di atas lantai itu.

2. Ratakan tepung ke seluruh permukaan yang ditumpahi minyak. Tambah lagi tepung jika tidak mencukupi.

3. Ulikan tepung sehingga menyerap semua minyak.
4. Tepung akan meresap minyak dan menjadi bentuk seadakan doh.

5. Bersihkan permukaan lantai dengan tisu serap minyak.

6. Hasilnya permukaan lantai akan menjadi bersih dan bebas kesan minyak.

Lihat video penuh:

 @julespitch
Tips bersihkan minyak masak tertumpah. Jangan pakai mop terus nanti leceh nak bersihkan mop yang berminyak pula 😖 #fypdongggggggg #fypシ #tipsdapur #tipsbersihrumah
 ♬ Shut Down – BLACKPINK

Kredit: TikTok @julespitch
Baca juga: Cara Siat ‘Jaket’ Ikan Cencaru Dengan Mudah, Isi Pun Tak Tercarik!
Baca juga: Tips Hilangkan Periuk Hangit & Berkerak. Guna 2 Bahan Je, Periuk Kembali Berkilat!


Tak Boleh Makan Durian Dengan Kopi? Ini 7 Mitos Tentang Durian Yang Ramai Percaya

Setiap kali nak makan durian bersama makanan lain, mesti anda akan terfikir berkenaan mitos buah durian yang masih hangat diperkatakan sehingga sekarang.
Nasihat-nasihat atau pantang larang berkaitan durian ini sudah menjadi buah mulut orang sejak dahulu lagi. Namun, sejauh manakah kebenaran disebalik pantang larang ini?
Kalau nak tahu pantang larang ini sebenarnya mitos semata atau benar, jom ikuti perkongsian oleh MyResipi di bawah.
Baca juga: Tip Pilih Durian BANYAK Isi, Baru Berbaloi Beli!
7 MITOS BUAH DURIAN YANG RAMAI PERCAYA
1. Durian mengandungi kolestrol yang tinggi

Jika dilihat di dalam jadual fakta nutrisi buah durian jelas menunjukkan bahawa sebenarnya tidak ada kolesterol di dalam durian. Namun, durian mempunyai kadar karbohidrat yang tinggi.
Jadi, individu yang mempunyai kencing manis dan sakit jantung jangan makan terlalu banyak durian ya!
2. Makan durian bersama buah sejuk seperti manggis

Tidak ada istilah buah sejuk dan panas di dalam perubatan moden. Ianya tidak disokong oleh kajian saintifik.
Tabiat mengambil buah durian bersama dengan manggis mungkin disebabkan oleh kedua-dua pokok durian dan manggis mempunyai musim buah yang sama.
3. Durian dan kopi tidak boleh diambil pada masa yang sama

Mitos bahawa durian tidak dapat dimakan bersama-sama kopi juga adalah tidak benar sama sekali.
Makan durian bersama minuman apapun tidak akan menyebabkan seseorang itu sakit jantung.
Sakit jantung merupakan satu penyakit yang berlaku akibat daripada tabiat pemakanan seseorang. Oleh itu, jika individu tersebut selalu mengamalkan tabiat pemakanan yang tidak sihat, maka lebih mudahlah untuk dia menghidap sakit jantung.
Walaupun ada banyak kebaikan makan durian yang kaya dengan vitamin dan mineral ini, anda tetap harus berjaga-jaga supaya tidak terlebih makan
4. Meningkatkan nafsu/tenaga seks (Libido)
Tidak ada bukti saintifik yang menyokong dakwaan bahawa durian meningkatkan tenaga seks.
5. Makan durian bersama beer boleh membunuh
Tidak ada bukti kajian saintifik yang menyokong dakwaan. Meminum alkohol sudah sememangnya memudaratkan, tetapi mengambil alkohol bersama dengan buah durian tidak menambah kemudaratan alkohol jika durian tidak diambil berlebihan.
Pengambilan durian dan alkohol yang berlebihan boleh menyebabkan kembung perut dan rasa tidak selesa di bahagian perut. Hal itu kerana organ hati perlu bekerja lebih kuat untuk menjalankan metabolism ke atas lemak dan gula yang terkandung di dalam alkohol dan durian.
6. Tak boleh makan durian dengan susu

Sama seperti makan durian bersama dengan alkohol, susu juga mempunyai kadar fiber dan karbohidrat yang tinggi.
Minum susu secara berlebihan pun boleh sebabkan kembung perut, apatah lagi minum susu sambil makan durian!
7.  Durian boleh akibatkan demam dan batuk
Tidak ada sebarang kaitan antara makan buah durian dengan demam atau batuk. Makan durian secara berlebihan mungkin boleh buatkan anda rasa kembung perut, tetapi bukannya demam!
Mungkin makan durian boleh meningkatkan sedikit suhu badan. Tetapi itu tidak bermakna ia akan menyebabkan batuk ataupun demam!
SEBENARNYA ADA BANYAK KEBAIKAN MAKAN DURIAN!

Tidak dinafikan, durian mempunyai banyak khasiatnya. Namun, itu bukan alasan untuk dimakan dalam kuanti yang banyak.
Durian boleh meningkatkan berat badan kerana ia mempunyai kalori yang tinggi. Sebiji durian yang purata beratnya 1 kg mempunyai jumlah kalori hampir 1400 kalori.
Selain itu, durian mempunyai kandungan gula yang tinggi. Buah ini memang tidak sesuai diambil oleh pesakit diabetes, kecuali jika diambil dalam kuantiti yang sedikit.
Dalam apa jua keadaan, beringatlah supaya mengambil makanan dalam keadaan sederhana ya!
Kredit: Rushdan Noor
Baca juga: Tips Simpan Durian Supaya Tahan Lama, Setahun Pun Elok Lagi


Modal Hanya RM5, Resipi Roti Gebu ‘Simple’ dan Jimat Duit

Bajet nak buat roti hanya RM5, dan boleh dapat 9 ban roti sekaligus. Jimat tak jimat?
Baca perkongsian resipi oleh Azlina Ina di bawah ini.
Bahan-bahan membuat pelembut doh:
1. Tepung gandum – 2 sudu besar
2. Secawan air

Cara-cara membuat doh:
1. Campurkan kedua-dua bahan sehingga rata dan tapis.
2. Kemudian, masak sehingga menjadi likat dan siap.
Baca juga: Cara Buat Roti Diet Homemade Hanya 70 Kcal Sekeping, Mudah Dibuat, Lembut & Sedap

Bahan-bahan membuat yis:
1. Yis
2. 1/2 cawan air suam
3. 2 sudu besar gula
Cara-cara membuat yis:
1. Tuangkan air suam ke dalam yis.
2. Kemudian, masukkan gula dan tutup kesemua bahan yang telah dicampur selama 10-15 minit.

Bahan-bahan adunan roti:
1. 1kg tepung
2. Sebiji telur
3. 3 sudu besar majerin atau butter
4. 3 sudu besar pelembut doh
5. Sedikit garam halus
6. 4 sudu besar susu tepung (jika suka)
7. 1/2 sudu besar baking powder (jika tiada tidak mengapa)
8. 5 sudu besar gula
Cara-cara membuat adunan roti:
1. Gaulkan kesemua bahan sehingga menjadi seperti serbuk roti.
2. Kemudian, masukkan 1/2 cawan yis yang berbuih tadi.
3. Selepas itu, uli sikit-sikit.
4. Masukkan air sejuk ke dalam adunan sedikit demi sedikit dan uli sehingga rasa doh lembik sedikit.

5. Tabur sedikit tepung untuk memastikan adunan tidak melekit di tangan.
6. Uli doh sehingga doh licin dalam 10 minit.
7. Selepas itu, tutup adunan doh tu dengan tuala lembab untuk membuatkan ia kembang.

8. kemudian, tumbuk dok tadi untuk buang angin dalam doh.
9. Uli dan letakkan minyak pada tangan dan bekas untuk senang bentukkan doh.
10. Letakkan doh dalam bekas untuk dimasukkan dalam oven dan panaskan oven 100 darjah selama 30 minit.
11. Pastikan doh sudah kembang betul sebelum masukkan ke dalam oven.

12. Kemudian, sapukan majerin atau butter pada bahagian atas doh dan bakar dalam oven suhu 150 darjah selama 45 minit api atas bawah, bergantung jenis oven anda.
13. Jika roti sudah berwarna perang, maka ia sudh masak dan sapukan majerin atau butter untuk kilatkan ia dan siap.
Selamat mencuba!

Sumber: Azlina Ina


Mooncake Atau Kuih Bulan Versi Halal, Baru Tahu Mudah Je Nak Buat!

Dah masuk musim perayaan Tahun Baru Cina atau Mooncake ini memang wajib ada kuih bulan ini. Tapi nak dapat versi halal agak sukar dan memakan masa yang lama jika beli di talian. Jom buat sendiri di rumah.
Bukan itu sahaja, kuih bulan ini juga merupakan makanan tradisional yang biasanya dihidangkan dengan teh panas.
Terdapat pelbagai perisa yang menjadikan kuih bulan ini unik iaitu kacang merah, lotus, kacang hijau, coklat, dan durian.
Baca juga: Kuih Onde-Onde Bunga Telang, Nampak ‘Rare’ Sikit Buat Di Rumah
Tapi disebabkan mooncake atau kuih bulan di pasaran tak halal kerana mengandungi lemak babi, jadi lebih selamat jika membuatnya sendiri di rumah tanpa rasa was-was.
Resipi kuih bulan versi halal ini telah dikongsikan sendiri oleh Riliana Wee yang tak lokek membuat hantaran resipi di Facebook sehingga dua kali. Mesti kena cuba ni!
Resipi Kuih Bulan Telur Masin @ Mooncake Salted Eggyolk Halal

Bahan kulit:

100g tepung berprotein rendah – ada di kedai baking
60g sirap kencana – golden syrup
30g minyak kacang tanah
1/2 sudu teh air beralkalin/ air abu

Bahan inti:

Telur kuning masin – salted eggyolk
220 Lotus pes pandan
1/2 cawan biji labu putih

Bahan lain:

Susu segar

Cara penyediaan:
1. Campurkan semua adunan kulit kecuali tepung berprotein rendah ke dalam bekas bersih. Kacau rata.
2. Kemudian masukkan tepung kek. Kacau rata sahaja. Jangan terlebih kacau. Perap kira-kira 2 jam.
3. Sangi biji labu putih. Kemudian satukan dengan lotus pes pandan. Bahagikan kepada 4.
4. Bahagikan kulit do tadi kepada 4 dan leperkan. Masukkan kuning telur masin yang sudah dikukus.

5. Balutkan lotus pes pandan dengan doh tadi.
6. Tekapkan menggunakan acuan kuih bulan.

7. Se,bur air untuk mengelakkan rekah. Bkaar dengan suhu 150C selamat 10 minit.
8. Keluarkan dan sapukan dengan susu segar. Bakar lagi kira-kira 20 minit sehingga keperangan.
9. Kuih bulan sedap dimakan selepas 2 hari penyediaan. Boleh dihidang!
Ini hasilnya apabila dihidang. Mudah dan ringkas sahaja. Selamat mencuba!


Mudah Je Nak Beza Ikan Tongkol Hitam & Putih, Hanya Perlu Tengok ‘Sirip’ Dia

Ikan tongkol merupakan sumber protein yang digemari ramai. Ia juga dikenali sebagai ikan ayor di negeri pantai timur. Memang sedap jika dibuat singgang atau lauk untuk nasi dagang. Lumur garam, kunyit dan goreng begitu saja pun dah cukup sedap.
Namun, ramai yang tak tahu ikan tongkol mempunyai dua jenis iaitu isi putih dan isi hitam. Agak sukar untuk membezakannya kerana rupa mereka hampir sama.
Seorang pengguna laman sosial Facebook ada berkongsikan cara untuk mengenali dua jenis ikan tongkol tersebut. Ikuti perkongsiannya di bawah.
CARA BEZA IKAN TONGKOL HITAM & PUTIH

Buat kaum lelaki yang masih tersalah beli ikan. Balik isteri nak masak pun tak jadi. Hilang mood. Boleh bezakan dengan mudah sahaja.
Yang sirip panjang – Tongkol Hitam (Ayor Itam)
Yang sirip pendek – Tongkol Putih (Ayor Puteh)
Hitam lagi sedap dari putih.
Kebiasaannya beza harga RM1-2 sahaja mahal yang hitam. Bagi yang makan ikan ayor jadi gatal badan gatal hidung. Jangan makan yang ayor puteh. Makan yang ayor hitam. Badan tak gatal, isi dia manis dan lemak macam tenggiri.
Nak beli tenggiri mahal sangat, beli je ayor hitam. Rasa lebih kurang je.
Kredit: Nik Mohamad Khairi


Mudah Je Nak Buat Ayam Goreng Ala McD, Ini Caranya!

Ramai tak yang suka makan ayam goreng di McD? Hari-hari makan pun takkan muak. Rupanya tak susah mana pun kalau ada yang nak cuba buat sendiri ayam goreng ala McD di rumah.
Walaupun rasa tidak sama ‘sebijik’ macam di McD, sekurangnya dapat menghilangkan rasa mengidam dan menjimatkan duit poket anda. Kalau hari-hari beli, keringlah poket nanti! Hehe.
Nak tahu bagaimana cara membuatnya? Jom sama-sama baca resipi hasil perkongsian oleh Ummi Syuhada di laman sosial Facebook di bawah. Selamat mencuba!
Resipi Ayam Goreng Ala McD
Bahan-bahan:

Rempah kari daging
Tepung bestari pedas
Serbuk cili babas
Tepung goreng cucur cap tangan
Telur

Cara-cara:

Rebus ayam bersama rempah kari daging.

Buang air rebusan. Bilas dengan air sejuk dan tambahkan sedikit ais supaya isi tak kecut.

Masukkan tepung bestari pedas dan serbuk cili babas. Gaul sehingga sebati.

Tutup bekas dengan plastik dan masukkan ke dalam peti ais sekejap.

Satukan tepung bestari, serbuk cili babas dan tepung goreng cucur cap tangan. Gaul rata terlebih dahulu sebelum dilumur pada ayam. Dalam mangkuk lain, pecahkan telur dan pukul rata bersama 1/2 sudu kfc maggi secukup rasa.

Lumurkan campuran tepung tadi pada ayam, kemudian celupkan ke dalam telur. Kemudian salutkan semula dengan tepung.

Goreng ayam dalam minyak yang banyak. Tak perlu goreng lama, bila dah garing boleh terus angkat.

Siap. Selamat mencuba!

Kredit: Ummi Syuhada


Mudah Sangat Cara Buat Kuetiau Sendiri. Hanya Bancuh 2 Jenis Tepung Ini, Kukus & Siap!

Tak perlu beli lagi, rupanya mudah sangat cara buat kuetiau sendiri di rumah. Baru lebih terjamin bersih dan tak was-was nak makan. Caranya juga tidak susah mana. Hanya menggunakan 2 jenis tepung iaitu tepung beras dan tepung ubi saja.
Kalau ada yang nak cuba buat sendiri kuetiau, ikut saja cara-caranya yang dikongsikan oleh Fiza Mh di bawah. Semoga bermanfaat!
Baca juga: Resipi Kuetiau Sup Chinese Style Paling Mudah, Anak-Anak Pasti Suka
Cara Buat Kuetiau Homemade
Bahan-bahan:

1 cawan tepung beras
1/2 cawan tepung ubi
1 1/2 cawan air

Cara-cara:
1. Sediakan kukusan. Guna kuali sahaja pun boleh.

2. Satukan semua bahan-bahan. Kacau rata jangan sampai bergentel.

3. Griskan loyang pengukus dengan minyak sayuran.
4. Tuang sesenduk adunan batter ke dalam loyang. Pastikan semua ruang loyang dipenuhi dengan adunan batter dengan menggoyang-goyangkan loyang tadi. (guna senduk lauk tu)

5. Kemudian kukus sehingga masak lebih kurang dalam 7 hingga 10 minit.
6. Biarkan sejuk sekejap, kemudian griskan permukaan kuetiau dengan minyak sayuran tadi. Keluarkan dari loyang, susun bertindan. (ulang proses ini sehingga selesai)

7. Sapukan permukaan pisau dengan minyak, kemudian boleh dipotong mengikut saiz yang disukai. Siap!

Tips: Semasa nak potong, kalau pisau pendek boleh lipat dua lempeng kuetiau itu. Senang nak potong.
Kredit: Fia Mh


Mudahnya Buat ‘Cencaru Sumbat Sambal’ Guna Air Fryer, Kalau Goreng Minyak Jadi Kotor!

Jom buat cencaru sumbat sambal guna air fryer. Guna air fryer ni lagi mudah sebab kalau goreng nanti akan kotorkan minyak dan membazir bila dah tak boleh guna minyak tu.
Kalau buat ikut cara ni, rempah dalam ikan pun tidak akan keluar. Jom lihat cara-caranya di bawah yang telah dikongsikan oleh Munira Ali. Semoga bermanfaat!
Baca juga: Pantang Larang Air Fryer Yang ‘Wajib’ Tahu Supaya Tahan Lama & Tak Cepat Rosak
Resipi Cencaru Sumbat Sambal Guna Air Fryer
Bahan-bahan:

1 ½biji bawang besar
2 ulas bawang putih
2 tangkai cili besar
[email protected] tangkai cili api
Belacan sikit
Cukup rasa
Asam jawa
Gula 1 sudu

Sukatan bahan di atas untuk 3 ekor ikan cencaru saiz sederhana. Kalau ikan banyak, boleh gandakan bahan. Kalau suka pedas boleh lebihkan cili.
Cara-cara:
1. Sukatan bahan di atas untuk 3 ekor ikan cencaru saiz sederhana. Kalau ikan banyak, boleh gandakan bahan. Kalau suka pedas boleh tambah cili.
2. Kisar semua bahan kecuali asam jawab. Letak air sedikit supaya senang nak kisar, jangan banyak. Kalau tumbuk lagi sedap.
3. Kemudian, panaskan sedikit minyak dan tumiskan bahan kisar sekejap supaya sambal masak. Letakkan juga asam jawa semasa sedang menumis.
4. Bila dan siap tumis. Sumbatkan ke dalam ikan yang sudah dibelah tengah.
5. Kemudian masukkan ke dalam air fryer. Sembur sedikit minyak pada ikan supaya tak terlalu kering.

6. Bakar pada suhu 180 celcius selama 15 minit. Kemudian terbalikkan ikan dan bakar lagi selama 15 minit. Nak garing boleh tambah lagi 5 minit.

Selamat mencuba!

Kredit: Munira Ali